ODGOVORI NA PRIPOMBE, PREDLOGE IN OBRAZLOŽITEV SPREMEMB V DOPOLNJENEM PRORAČUNU ZA LETO 2011

UVOD

Proračun Mestne občine Ptuj je pripravljen in sestavljen v skladu s »Proračunskim priročnikom za pripravo občinskih proračunov za leti 2011 in 2012«, ki ga je pripravilo Ministrstvo za finance. Tabele in obrazložitve morajo biti pripravljene v programih in obliki kot je predpisana in po sprejetju tudi poslane na Ministrstvo za finance.

V skladu s 91. členom Poslovnika Mestnega sveta je bil ob predstavitvi predloga proračuna za letu 2011 upoštevan 3. odstavek navedenega člena. Predstavljen ni bil letni program prodaje finančnega premoženja, ker nimamo namena le-tega prodati v letu 2011 in načrt nabav in gradenj, ki ga po predpisih sprejme župan, je pa razviden iz finančnega načrta Urada župana in splošnih zadev (nakup opreme v občinski upravi).

Na pripombe g. Stanislava Brodnjaka k Odloku o proračunu odgovarjamo sledeče:

Prerazporejanje sredstev po 38. členu Zakona o javnih financah se za občine določi v Odloku o proračunu. Zakon ne določa zgornje meje pooblastila županu. Na pobudo svetnikov in nadzornega odbora smo ta pooblastila v preteklih letih znižali iz 15 % v okviru dejavnosti na 10 % v okviru področja. Menimo, da pooblastila v primerjavi z nekaterimi mestnimi občinami niso preširoka, saj imajo župani v Novem mestu, Velenju in Murski Soboti (leto 2010) neomejena pooblastila v Celju pa 20 % med glavnimi programi in 15 % med podprogrami.

Prevzemanje obveznosti v breme prihodnjih let omogoča županu podpis pogodb za večletne investicije. V kolikor se pooblastilo prepolovi (kar pomeni 9 mio EUR) se npr. ne more podpisati pogodbe za izgradnjo Cero Gajke v višini 16,2 mio EUR v kolikor bi bil razpis v letu 2011 končan. Predlagamo, da pooblastilo ostane na ravni iz pretekih let.

Pooblastilo za porabo proračunske rezerve smo prepolovili na 45.000,00 EUR. Proračunska rezervacija bi smela po 42. členu Zakona o javnih financah dosegati 875.285,00 EUR, planirano pa imamo 62.594,00 EUR. O porabi odloča v skladu z zakonom župan. Rezervacija na planirani ravni je namenjena pokrivanju izdatkov med letom, ki niso zagotovljeni v zadostnem obsegu ali za nepredvidene namene.

Likvidnostno zadolževanje je možno v okviru proračunskega leta. Župan poroča v mesecu juliju (na podlagi 63. člena Zakona o javnih financah) mestnemu svetu o izvrševanju proračuna v prvem polletju tekočega leta in po preteku leta predloži zaključni račun za preteklo leto mestnemu svetu v sprejem (98. člen Zakona o javnih financah).

13. člen Odloka govori v prvem odstavku o dolgoročnem zadolževanju, v drugem odstavku in tretjem odstavku je omejitev za poroštva ter za zavode in javna podjetja (poroštva in zadolžitve). Navedeno je potrebno definirati v skladu z Zakonom o financiranju občin (10. g člen) in sicer je potrebno z odlokom določiti zadolževanje in izdajanje poroštev javnega sektorja na ravni občine.

V zvezi z dopolnitvijo Odloka kot jo je predlagala ga. Kristina Dokl, da predsednik četrtne skupnosti poroča o prerazporeditvah odgovarjamo, da smatramo, da to informiranje ni predmet odloka, da se o načinu podajanja informacij dogovorijo svetniki četrnih skupnosti in predsednik (nekatere četrtne skupnosti ne opravljajo prerazporeditev, pri drugih so zelo redke).

I. SPLOŠNI DEL PRORAČUNA

A. BILANCA PRIHODKOV IN ODHODKOV

PRIHODKI

Skupaj prihodki znašajo v dopolnjenem proračunu za leto 2011 50.426.437,21 EUR in so za 15 % višji od predloga proračuna, ki je bil obravnavan v mesecu decembru 2010. Sprememba je nastala na strani davčnih prihodkov, kjer smo uskladili z rastjo cen nadomestilo za uporabo stavbnega zemljišča in občinske takse; na stani nedavčnih prihodkov smo z rastjo cen povišali najemnine za poslovne prostore in komunalni prispevek glede na potrebe izgradnje krožišča na Puhovi cesti. Kapitalski prihodki so višje planirani zaradi zamenjav poslovnih zgradb, stanovanja in zemljišč (s Perutnino Ptuj in drugimi). Transferni prihodki so višji za 4,6 mio EUR, ker smo planirali prihodke za investicije v Vrtec Mačice, Osnovno šolo Olge Meglič idr.

Ukrepi za izboljšanje finančnega položaja na prihodkovni strani za ključne projekte (predlog g. Vlada Čuša) potekajo skozi vse leto. Ministrstvom in Službi vlade za lokalno samoupravo se dostavljajo poročila in zahtevki za črpanje sredstev po dogovorjenih pogodbah, da bi potekalo financiranje investicij tekoče. Po področjih potekajo prijave na razpise za sofinanciranje .

Vprašanje g. Stanislava Brodnjaka kako je mogoče pričakovati rast kontov 70 in 71?

Odgovor: Ministrstvo za finance nam je v letu 2011 že skrčilo sredstva napram predhodnim izračunom, v prihodnje ne kaže na možne rasti davčnih in nedavčnih prihodkov.

Konto 710 Udeležba na dobičku in dohodki od premoženja ima podkonte. Posebej obrazložitve v Pravilniku o enotnem kontnem načrtu za proračun, proračunske uporabnike in druge osebe javnega prava za ta konto ni. Iz splošnega dela proračuna (tabele) izhaja, da je vsebinsko tukaj planiranih največ prihodkov od premoženja (najemnine za poslovne prostore, stanovanja, gospodarsko javno infrastrukturo itd.).

V pravilniku o enotnem kontnem načrtu pa so obrazložitve dvomestnih kontov, in sicer:

- Na kontih skupin 74 – transferni prihodki se izkazujejo vsa sredstva, prejeta iz drugih

javnofinančnih institucij, to je iz državnega proračuna, proračunov lokalnih skupnosti,

skladov socialnega zavarovanja ali iz drugih javnih izvenproračunskih skladov.

Na kontih skupine 78 se izkazujejo prejeta sredstva iz Evropske unije, ki jih prejmejo na podlagi pogodb in dogovorov članice Evropske unije. Konti te skupine so razčlenjeni glede na namene porabe. V kolikor sredstev ne bi prejeli, bi naredili rebalans proračuna.

Glede na predlog g. župana, da se svetnicam in svetnikom predložijo razvojni dokumenti navajamo, da se na spletni strani občine nahaja Integralni razvojni program Mestne občine Ptuj s prilogami in Občinski program varstva okolja (načrt ukrepov in stanje okolja).

V zvezi z razpravo g. Milana Krajnika – DeSUS odgovarjamo naslednje:

IRPMOP (Integralni razvojni program MO Ptuj) je strateški dokument, ki je nastajal v drugi polovici leta 2004, obravnavan in potrjen pa je bil na Mestnem svetu MO Ptuj v marcu 2005. V njem so zajeta vsa področja delovanja v občini in tudi veliko subjektov, ki se tako ali drugače vključujejo v aktivnosti in projekte na območju Mestne občine Ptuj. Priprava dokumenta je bila tudi nujno potrebna tudi z vidika kasnejše priprave Regionalnih razvojnih programov (RRP), katerih priprava in potrditev je pogojevala črpanje sredstev EU skladov v obdobjih 2004-2006 in sedanjem, 2007-2013.

Zaradi privzete metodologije priprave IRPMOP in seveda tudi zaradi »strahu«, da se kateri izmed subjektov ne bi počutil izključen iz priprave takega dokumenta, smo izvedli mnogo delavnic, posvetov, okroglih miz in evidentirali 291 projektov iz treh glavnih področij (razvoj virov človeških sposobnosti, okolje, prostor in infrastruktura ter gospodarstvo vključno s kmetijstvom in turizmom). Ker je v IRPMOP-u evidentiranih tudi mnogo subjektov, ki so nosilci projektov, smo se na MO Ptuj odločili, da pripravimo in tudi vsem občanom predstavimo prednostne razvojne projekte za obdobje 2004-2010, kar smo storili v brošuri »Zakladnica tisočletij – zibelka prihodnosti, predstavitev prednostnih razvojnih projektov Mestne občine Ptuj 2004-2010«. V tej brošuri je predstavljenih 32 projektov, od katerih so nekateri že zaključeni, nekateri v izvajanju, nekaj pa jih je v začetni fazi (priprave prostorske umestitve, prostorskih aktov,…). Ti projekti se umeščajo v proračune MO Ptuj glede na možnost njihove izvedbe in financiranja.

V letu 2011 nameravamo pristopiti k vrednotenju izvedbe teh prioritetnih projektov in skladno z finančnimi viri opredeliti nadaljevanje še ne dokončanih projektov in opredeliti morebitne nove, saj so se potrebe in splošna situacija od nastanka osnovnega dokumenta precej spremenile.

Glede na predlog g. Gorazda Žmavca – DeSUS v zvezi z opredelitvijo regijskih, nacionalnih, mestnih projektov odgovarjamo naslednje:

V občinski upravi MO Ptuj se zavedamo pomembnosti pridobivanja razvojnih sredstev iz zunanjih virov, tako evropskih, kot državnih, kajti le s temi dodatnimi viri lahko vsaj približno zagotavljamo izvajanje investicij, ki so za razvoj občine in s tem tudi njenih občanov nujno potrebne. Na žalost pa pri pripravi proračuna še nimamo informacij o razpisih, na katere bi se lahko s takšnimi projekti prijavljali, zato v NRP-jih ne moremo »predvidevati« teh virov. Ko pa se primerni viri pojavijo, pa v postopkih priprave (ali novelacije) investicijske dokumentacije in v sklopu tega tudi popravkov NRP-jev, finančne konstrukcije projektov primerno prilagodimo in jih damo v potrditev Mestnemu svetu MO Ptuj. Kateri projekti pa se lahko obravnavajo kot »regijski/nacionalni/mestni« pa je razvidno iz NRP-jev in opisov samih projektov znotraj njih. In temu primerno se nato iščejo zunanji viri za sofinanciranje.

ODHODKI

Skupaj odhodki znašajo 50.635.251,08 EUR. Tekoči odhodki so višji, ker je na kontu 4093 planiran proračunski sklad za CERO Gajke v višini 9,1 mio EUR, investicijski odhodki pa so se na ta račun znižali.

400 – plače in drugi izdatki zaposlenim, 401 Prispevki delodajalcev za socialno varnost

Svetniška skupina DESUS in svetnica Mestnega sveta Mestne občine Ptuj ga. Kristina Dokl je posredoval pobudo:

sredstva na tej postavki bi se lahko znižala zaradi prenosa določenih nalog (začetka veljavnosti nove zakonodaje) iz občinske uprave na center za socialno delo in zaradi sodobne tehnologije pri administrativnih in računovodskih delih.

Odgovor na svetniško pobudo:

Do realizacije te predpostavke bo prišlo z junijem 2011, ko bo mestna občina prenesla na CSD tri delavce občinske uprave.

Glede na pripombe ga. Kristine Dokl v zvezi z kontom 410-Subvencija odgovarjamo sledeče: Subvencije javnim podjetjem so planirane za subvencioniranje cen za leto 2010, v letu 2011 se bodo formirale cene po sprejetju republiških predpisov in metodologiji za oblikovanje cen (trenutno so cene zamrznjene za šest mesecev). Subvencije privatnim podjetjem in zasebnikom pa se razdelijo po razpisih za kmetijstvo, podjetništvo in subvencioniranje ureditve fasad.

C-RAČUN

g. Krajniku glede primanjkljaja iz preteklih let odgovarjamo, da je bilo po zaključnem računu za leto 2009 ugotovljeno 2.585.819,93 EUR presežka, ki se je prenesel v leto 2010. V letu 2010 bo ta presežek delno porabljen, delno pa prenesen v leto 2011. Zadolžitev, ki je še dopustna je razložena v ogovoru Odboru za splošne zadeve.

V zvezi s primanjkljajem 1,2 mio EUR odgovarjamo ga. Heleni Neudauer, da so potrebe proračunskih odhodkov vedno nad razpoložljivimi prihodki, zato se v kolikor se v preteklem letu pričakuje ostanek sredstev, v prihodnjem letu planira primanjkljaj. Tekom leta se na strani odhodkov predvsem zaradi izvajanja investicij na terenu ne porabi vseh sredstev na strani odhodkov, zato planirani primanjkljaj še ni nujno, da bo sploh realiziran. Pravne podlage pa najdemo v priročniku in sicer se sme v skladu s Proračunskim priročnikom za pripravo občinskih proračunov za leti 2011 in 2012 (stran 32, Ministrstvo za finance) v proračunu za leto 2011 planirati zmanjšanje sredstva na računih negativno v kolikor je stanje na računih 2010 pozitivno. Ker bo dejansko stanje sredstev na dan 31.12.2010 ugotovljeno z zaključnim računom, bomo uskladitev opravili z rebalansom proračuna.

V dopolnjenem proračunu za leto 2011 smo primanjkljaj sredstev znižali na 305.913,87 EUR.

II. POSEBNI DEL PRORAČUNA

Obrazložitev posebnega dela dopolnjenega proračuna za leto 2011 je pripravljena po proračunskih uporabnikih in postavkah, ki so spremenjene napram prvotnemu predlogu in glede na odgovore na stališča, pripombe in predloge svetnikov, svetniških skupin, četrtnih skupnosti, občanov, odborov, strank, združenj in razprave na seji mestnega sveta. Nekatere pripombe in stališča se bo obravnavalo pri naslednjih proračunih. Zavrnjena so, ker nam finančne možnosti niso dopuščale, da bi jih upoštevali.

1000 OBČINSKI SVET

Svetniška skupina Zeleni Ptuja je podala naslednjo pobudo:

Zagotovitev neposrednih prenosov sej Mestnega sveta

Na Mestnem svetu smo podali predlog, da se zagotovi neposredni prenos sej Mestnega sveta, saj imamo na Ptuju dve lokalni TV, ena od njih deluje v sklopu javnih služb MO Ptuj.

Glede na tehnične možnosti in minimalne stroške, bi bilo nerazumljivo, da občankam in občanom ne bi hoteli omogočiti celovitejšega vpogleda v dogajanje na Mestnem svetu.

Odgovor na svetniško pobudo:

Na omenjeno tematiko je bilo posredovanih kar nekaj pobud in posledično tudi podanih odgovorov. Ali se bodo seje mestnega sveta prenašale preko kabelske TV je poslovna odločitev mestnega sveta. Seveda pa je zraven vsake odločitve potrebno zagotoviti tudi ustrezna finančna sredstva za nabavo ustrezne opreme za studio in za ureditev sejne sobe, pa tudi sredstva za tekoče stroške.

04039002 Izvedba protokolarnih dogodkov

1110 - promocijska dejavnost prireditve

Svetnik Svetniške skupine SDS g. Miroslav Luci je v razpravi o Proračunu za leto 2011 podal naslednjo pobudo:

Zanima me dodatna obrazložitev odhodkov za reprezentanco MO Ptuj, kajti smo v času ekonomske krize, pa se na tem področju kaj preveč ne pozna, pa še na več postavkah je razpršen denar. V nadaljevanju razprave pa je predlagal, da se naj pripravi razpored oziroma terminski plan proslav in prireditev za leto 2011.

Odgovor na svetniško pobudo:

Proračunska postavka reprezentanca posebej ne obstaja, kajti vezana je na vsebinski del proračunske postavke 1110 - Promocijska dejavnost prireditve. Do stroška reprezentance vedno pride kadar se pripravlja določena prireditev ali pa dogodek. V ta strošek se štejejo gostinska storitev, razne pogostitve na sprejemih, razna protokolarna darila, cvetlice, cvetlični aranžmani in dekoriranje daril, razni telegrami in podobo za uspešno izvedbo dogodka ali prireditve.

Kar se pa tiče razpršenosti sredstev do tega pride takrat kadar so določene prireditve vezane tudi na dejavnost drugega oddelka občinske uprave, kot na primer Dan mlade ustvarjalnosti (zlati odličnjaki) delno finančno pokriva Oddelek za negospodarske javne službe in upravne postopke prav tako tudi prireditev trgatev, kmetija leta, tek partnerskih mest, Silvestrovanje na prostem, ples četvork delno pokriva Oddelek za gospodarske javne službe, investicije, kakovost in gospodarstvo. Pri stroških reprezentance se obnašamo varčno in gospodarno in ne presegamo zakonsko določenih vrednosti saj gre v večini primerov za določeno pozornost na pa za obdarovanje.

Del sredstev (14.500 EUR) pa vsako leto namenimo za Javni razpis za sofinanciranje programov dejavnosti, projektov in prireditev, ki niso predmet drugih razpisov v Mestni občini Ptuj. V letu 2010 se je na razpis prijavilo 31 društev in posameznikov in vsi so izpolnjevali razpisne pogoje.

Tradicionalne prireditve in dogodki v Mestni občini Ptuj v letu 2011

Kulturni praznik - torek, 8. februar 2011- Kulturna dvorana Gimnazije Ptuj (podelitev občinski priznanj , pogostitev)

Kurentovanje - 26.2-8.3. 2011 (5 povork po ulicah mesta Ptuja in 10 dnevne prireditve na Mestnem trgu in Karnevalski dvorani)

Rez trte - Na dvorišču ptujskega gradu in v Mestnem vinogradu- zadnji teden v marcu 2011

Dan upora proti okupatorju -Uprava pokrajinskega muzeja - bivši zapori, Muzejski trg 1, sreda, 27. april 2011

Praznik dela - sobota, 31. april (prireditveni prostor na ptujskem jezeru- proslava, nedelja, 1. maj 2011-

Dobrote Slovenskih kmetij - dvorišče minoritskega samostana (med majem in junijem) 2011

Dan Ptujske ustvarjalnosti -( zlati odličnjaki - začetek) junija 2011

Ples četvork - Mestni trg - junij 2011

Mini maturanti- Mestni trg - junij 2011

Dan državnosti - tek partnerskih in pobratenih mest, Mestni trg, sobota, 25. junij 2011

Kmetija leta - petek, 22. julij 2011

Praznik Mestne občine Ptuj - dvorišče minoritskega samostana, petek 5. avgust 2011

Ptujska noč- trgi in ulice mesta Ptuj, 5 – 6. avgust 2011

Dan spoštovanja vrednot NOB na ptujskem - pred spomenikom borcev in žrtvam za samostojno slovenijo na ploščadi bivše vojašnice Vičava na Ptuju. 7. avgust. 2011.

Trgatev stare trte mestnega vinograda in stiskanje grozdja na Mestnem trgu- konec septembra 2011

Martinovanje - imenovanje vinske kraljice in princa karnevala, Mestni trg, petek, 11.11. 2011

Miklavževanje - Mestni trg, nedelja, 4. december 2011

Prednovoletni sprejem - Slavnostna dvorana ptujskega gradu, sreda 14. december 2011

Dan samostojnosti in enotnosti - Kulturna dvorana Gimnazije Ptuj, ponedeljek, 26. december 2011

Silvestrovanje na prostem- Mestni trg - sobota, 31.12. 2011.

4001 URAD ŽUPANA IN SPLOŠNIH ZADEV

Na predlog g. Vlada Čuša, da se uvede nova proračunska postavka Informacijska družba odgovarjamo naslednje:

Mestna občina Ptuj uporablja za potrebe informacijske podpore delovnim procesom trenutno dve proračunski postavki: 2142 Nakup računalnikov in programske opreme, 21161 Vzdrževanje komunikacijske opreme in računalnikov. Prva je na menjena nabavi novih osnovnih sredstev :strojne računalniške in komunikacijske opreme; licenčne, sistemske in aplikativne programske opreme in orodij.

Sredstva iz druge postavke pa so namenjena za vzdrževanje obstoječe strojne in programske infrastrukture: dostop do interneta, uporaba HKOM omrežja, vzdrževanje in nadgradnje, aplikativne programske opreme, dostop do podatkovnih zbirk, vzdrževanje, nadgradnje in popravila strojne opreme.

Navedena IKT sredstva se uporabljajo za podporo zalednim procesom občinske uprave, kot tudi za zagotavljanje storitev zunanjim uporabnikom – občanom. V smislu storitev e-uprave imajo trenutno občani na voljo preko spletne strani MO Ptuj na voljo v elektronski obliki vse obrazce za potrebe poslovanja z MO Ptuj. To obrazce si lahko doma natisnejo, izpolnijo in jih v skladu z zahtevami postopka pošljejo po pošti ali osebno oddajo v sprejemni pisarni. Prav tako lahko izpolnjene obrazce v elektronski obliki posredujejo po elektrosnki pošti, seveda z uporabo ustreznih avtentifikacijskih in avtorizacijskih mehanizmov (digitalno potrdilo).

Ponudba e-storitev državne uprave z lokalno samoupravo z vidika izvedbe ni primerljiva. Državna uprava ima namreč za te namene na voljo svojo infrastrukturo, finančne in kadrovske vire v okviru Direktorata za e-upravo in upravne procese pri MJU RS. Občine pa morajo za to poskrbeti same. Še vedno namreč v RS nimamo institucije ali organa, ki bi skrbela za informatizacijo občinskih uprav.

Kljub temu v MO Ptuj zaključujemo projekt vključitve v sistem elektronskih storitev javne uprave RS (eSJU). Sistem nam bo omogočal urejanje življenjskih dogodkov, izdelavo in objavo elektronskih obrazcev za vloge, e-plačila in e-vročanje.

Preostale aktivnosti se nanašajo na zagotavljanje ustreznega tehničnega okolja in bodo končane predvidoma v mesecu dni. Takrat bodo objavljeni tudi prvi trije elektronski obrazci :

Vloga za pridobitev potrdila o namenski rabi zemljišča

Vloga za izdajo soglasja za obratovanje izven obratovalnega časa ob posamezni priložnosti

Vloga za izdajo potrdila, da občina ne uveljavlja predkupne pravice.

Sistem in ponudbo e-storitev bomo skladno z odzivom in potrebami občanov stalno in sproti nadgrajevali.

Svetniška skupina DeSUS in svetnik Mestnega sveta Mestne občine Ptuj g. Stanislav Brodnjak je posredoval pobudo:

Predvidevam, da je visok indeks posledica prenosa dejavnosti povezane z oskrbo s pitno vodo in problematiko odvoza smeti. Indeks 123,9 ni sprejemljiv brez opredelitve, da je efekt dosežen drugje. Taka rast ni opravičljiva brez ocene pozitivnih, ne zgolj administrativnih efektov.

Odgovor na svetniško pobudo:

Izpostavljeni indeks je res višji ob primerjavi z dejavnostjo, ki jo ureja pa tudi z usmeritvami proračuna. Vendar odgovor dobimo takoj ob pregledu postavk, kjer je razvidno, da se pojavlja povečanje na tekočem in investicijskem vzdrževanju, kjer pa zajemamo ureditev novih arhivov. Velja ugotovitev, da ima mestna občina velike težave z pomanjkanjem prostorov za arhiv, kar bomo z temi vložki rešili samo za nekaj let, klub temu v večini občinske kleti gostuje arhiv Upravne enote Ptuj. Del dodatnih sredstev tudi namenjamo povečani dejavnosti na spletni strani, ki postaja vedno bolj aktivna in komunikativna. Povečanje je tudi pri Varstvu pred naravnimi in drugimi nesrečami, kjer se je ekipa prve pomoči Mestne občine Ptuj uvrstila na Evropsko tekmovanje in sredstva, ki jih prenašamo namensko v požarni taksi v skladu z uredbo. Ob tem pa ugotavljamo, da ta indeks ne pokaže težav, ki bodo nastale na zmanjšanih postavkah pri računalniški opremi in pisarniškem pohištvu in dejstvo, da je streha mestne hiše v zelo slabem stanju in bi jo bilo nujno menjati, pa je sploh ni v proračunu.

Svetniška skupina DeSUS in svetnik Mestnega sveta Mestne občine Ptuj g. Gorazd Žmavc je posredoval pobudo:

Poročila: občinske uprave in skupne občinske uprave z kadrovskim načrtom

potrebno je izpostaviti racionalizacijo z upoštevanjem modernizacije tehnično – informacijskih sredstev/ nepotrebni stroški materiala in nepredvidljivih operativnih stroškov/

sprememba kadrovske strukture zaposlenih/ prednost kreativnim kadrom z visoko izobrazbo in referencami strokovnosti za področja, ki jih pokrivajo/ uvesti pripravništvo – dati možnost prve zaposlitve mladim strokovnjakom/

preveriti učinkovitost obstoječih oddelkov/ manj in bolj obremenjeni/

Odgovor na svetniško pobudo:

V kadrovski politiki in načrtu že skozi vsa leta upoštevamo vse usmeritve materialno tehnične narave kot tudi kadrovske narave, ki jih je podal svetnik. Ta pobuda je tako osnova našega plana. Z višanjem izobrazbene strukture dvigamo kvaliteto usluge, hkrati pa tudi ceno usluge. Tudi pripravništvo koristimo maksimalno in to za tista dela, ki jih pripravniki lahko opravljajo.

Učinkovitost postavljene organizacije je v mestni občini povezana tudi s sistemom ISO 9001:2008, kjer sledimo tako potrebam zadovoljstva strank, kot tudi spremembam v pristojnostih posameznih služb. Tako ugotavljamo, da so vse podane pobude upoštevane maksimalno, pri tem pa upoštevamo delovne potrebe, materialne možnosti in strokovni vidik.

Na pobudo OO Zelenih Ptuja odgovarjamo: racionalizacija se na proračunskih postavkah v proračunu 2011 vidi tako, da smo postavke planirali na ravni leta 2010 ali celo 2009 kljub temu, da je zaslediti rast stroškov in cen. Vključene niso potrebe po programski opremi, potrebna sredstva za obnovo ostrešja občinske zgradbe, ki v zelo slabem stanju, vključene niso potrebe po urejanju odvodnjavanja občinske hiše (zatekanje v kleti) idr.

Svetniška skupina DESUS in svetnica Mestnega sveta Mestne občine Ptuj ga. Kristina Dokl je posredovala pobudo:

- kazalci naj bi bili usmerjeni tudi v merjenje zadovoljstva uporabnikov storitev.

Odgovor na svetniško pobudo:

Učinkovitost postavljene organizacije je v mestni občini povezana tudi s sistemom ISO 9001:2008, kjer sledimo potrebam zadovoljstva strank. Odgovor na postavljeno pobudo je certifikat ISO 9001:2008 in stalno merjenje zadovoljstva strank.

g. Peter Pribožič je v imenu N.Si in v svojem imenu podal naslednjo pobudo:

pripravi se naj pregled zaposlenosti v občinski upravi MO Ptuj v zadnjih štirih letih in obrazložitev, da je v letu 2011 in 2012 potrebno 73 zaposlenih v občinski upravi (objavljeno v Kadrovskem načrtu, op.) glede na to, da so prihodki v občinski proračun manjši.

Odgovor na predlog svetnika g. Petra Pribožiča:

Pregled zaposlenosti v občinski upravi Mestne občine Ptuj v zadnjih štirih letih:

LETO	ŠTEVILO ZAPOSLENIH NA DAN 31. 12.
2007	63
2008	65
2009	69
2010	69

Predlog kadrovskega načrta se pripravi glede na proračunske možnosti, predviden
obseg nalog in program dela za obdobje dveh let. Kadrovski načrt za leto 2011 in 2012 tako predvideva 73 zaposlitev (funkcionar - župan, javni uslužbenci zaposleni za določen in nedoločen čas ter pripravniki). Gre za predlog največjega dovoljenega števila zaposlenih (predvideno ciljno stanje zaposlenih) na dan 31. 12. 2011 oz. 31.12.2012, ob predpostavki, da bo prišlo do realizacije vseh predvidenih zaposlitev.

4002 ODDELEK ZA FINANCE IN ANALITIKO

Sredstva v dopolnjenem proračunu so nižja za 18.000,00 EUR zaradi postavke 3111 Plače, ki smo jo znižali zaradi prenosa nalog na javne službe.

V zvezi s pobudo g. Vlada Čuša glede premoženjske bilance občine odgovarjamo, da se je mestni svet seznanil z Informacijo o premoženjski bilanci občine na dan 31.12.2009 na svoji 39. seji dne 24.5.2010. Premoženjska bilanca izkazuje premoženje v višini 177.049.363,00 EUR in je na voljo kot gradivo mestnega sveta na spletni strani občine.

Na pobudo g. Vlada Čuša, ga. Helene Neudauer in g. Petra Pribožiča in g. Marjana Kolariča ter odbora za gospodarstvo v zvezi s prenosi postavk iz leta 2010 v leto 2011 smo pripravili pregled obveznosti v tabeli 1:

4001 Urad župana in splošnih zadev

233 Poraba požarne takse iz preteklih let 29.489,00 EUR

4002 Oddelek za finance in analitiko

324 Sredstva prenesena drugim lokalnim skupnostim 66.000,00 EUR

4005 Oddelek za GIK

6151 Zagrebška cesta 204.056,00 EUR

6459 Rekonstrukcija Slovenskogoriške 165.803,00 EUR

6479 Cesta Podvinci 400.000,00 EUR

64212 Celovito varovanje vodnih virov Podtalnice Ptujskega

polja I. faza 4.593.254,72 EUR

6508 Projekt VITO 178.000,00 EUR

7681 Vrtec Podlesek 1.299.705,00 EUR

7682 Vrtec Marjetica 255.000,00 EUR

6459 OŠ Ljudski vrt - II. faza 550.000,00 EUR

4006 Oddelek za NJS

74813 Stara steklarska 118.100,00 EUR

7483 Dominikanski samostan 108.557,00 EUR

7484 Minoritski samostan – fasada 53.071,00 EUR

739 Nakup strojne opreme za vzdrževanje

športnih površin 13.930,00 EUR

4004 Skupna občinska uprava

521526 Rekonstrukcija Ceste Ribiška pot 55.000,00 EUR

________________

Skupaj 8.089.965,72 EUR

Odgovor g. Petru Pribožiču v zvezi z obveznostmi Mestne občine Ptuj glede leasingov in stavbnih pravic je v sklopu odgovora Odboru za splošne zadeve.

Na vprašanje g. Vlada Čuša glede podatkov za katere investicije imamo zagotovljena finančna sredstva odgovarjamo naslednje v tabeli 2:

64212 Celovito varovanje vodnih virov Podtalnice Ptujskega polja I. faza

Stroški 4.593.254,72 EUR

Prihodki 1.347.660,94 EUR Mestna občina Ptuj

381.192,71 EUR občine

2.541.907,16 EUR kohezija

216.000,00 EUR taksa za vodo

6495 Rekonstrukcija in dozidava OŠ Ljudski vrt II. faza

Stroški 550.000,00 EUR

Prihodki 24.000,00 EUR MŠŠ-šolski del

237.080,00 EUR MŠŠ-športni del

7681 Izgradnja vrtca Podlesek-Med vrti

Stroški 1.299.705,00 EUR

Prihodki 1.116.492,55 EUR SVLR

6508 Projekt VITO

Stroški 178.000,00 EUR

Prihodki 120.000,00 EUR Evropska sredstva

6494 Izgradnja OŠ dr. Ljudevita Pivka

Stroški 1.700.000,00 EUR

Prihodki 48,46 % sklep MŠŠ z dne 22.4.2010

OŠ Olga Meglič

Odločba Ministrstva za kulturo z dne 28.4.2010 za 300.000,00 EUR (41,57 %).

Na vprašanje g. Branka Brumna in g. Miroslava Lucija ter Odbora za gospodarstvo smo pripravili zakonske in druge obveznosti proračuna ter ostalo v tabeli 3:

Proračunski uporabnik	Zakonske obveznosti	Občinski predpisi	Ostalo
1000	Občinski svet	174.152,00	125.896,82	197.168,46
2000	Nadzorni odbor	9.000,00
3000	Župan	72.307,00
4001	Urad župana	1.205.114,04	200.423,60
4002	Odd. Za finance	1.920.499,00	221.000,00
4004	Skupna obč. Uprava	986.640,00	2.235.887,83	8.044.291,55
4005	Odd. Za GIK	3.982.196,57	179.508,68	15.186.084,83
4006	Odd. Za NJS	6.483.740,98	2.153.046,59	1.361.896,75
5001-5008	Četrti	234.455,20
S K U P A J	14.833.649,59	4.928.795,12	25.210.865,19

Če od 45,0 mio EUR proračuna odštejemo zakonske obveznosti in obveznosti po občinskih predpisih in od ostalega odštejemo 8,1 mio EUR prenosa postavk iz preteklega leta nam ostane 17,1 mio EUR. Zasedeno je okrog 62 % proračuna, 38 % pa je na voljo.

Dopolnjen predlog proračuna znaša 50,6 mio EUR, po odbitku obveznosti ostane 22,7 mio EUR (zasedeno je 55 % proračuna in prosto 45 % proračuna).

Glede na razpravo g. Milana Krajnika v zvezi z oceno realizacije za leto 2009 odgovarjamo, da je mestni svet obravnaval predlog zaključnega računa občine za leto 2009 v mesecu aprilu letos in da je akt objavljen pod oddelkom za finance na spletni strani občine.

Predlog občinske politike je predstavil g. župan v okviru predstavitve predloga proračuna za leto 2011, in sicer: Sprejeti razvojni program Mestne občine Ptuj s prioritetami, Načelo uravnoteženega razvoja, Prednost imajo projekti s čim višjim deležem pridobljenih državnih, evropskih ali zasebnih sredstev in Načelo solidarnosti.

Nosilni projekti so bili predstavljeni v okviru predstavitve predloga proračuna za leto 2011.

Razprava o javnih podjetjih in problematiki gospodarskih javnih služb je bila opravljena na skupni seji odborov.

V zvezi z razpravo g. Dejana Levaniča glede investicij v preteklih letih smo naredili analizo in ugotavljamo, da je bilo največ investicijskih odhodkov in transferov od leta 1995 do 2010 porabljenih na področju varstva okolja in narave, in sicer 36,8 mio EUR oz. 30,06 % v strukturi, na drugem mestu so komunalne dejavnosti z 21,6 mio EUR oz. 17,6 %, na tretjem mestu je cestna dejavnost z 17,0 mio EUR oz. 13,9 %, na četrtem mestu je stanovanjska dejavnost in poslovni prostor s 15,7 mio EUR oz. 12,9 %, na petem mestu je izobraževanje s 15,6 mio EUR oz. 12,7 %, na šestem mestu je kultura s 5,6 mio EUR oz, 4,6 %, na sedmem mestu je šport s 3,9 mio EUR oz, 3,1 %, na osmem mestu je otroško varstvo z 1,5 mio EUR oz. 1,2 %, na devetem mestu je požarno varstvo in zaščita z 1,3 mio EUR oz, 1,1 %, na desetem mestu je občinska uprava z 1,3 mio EUR oz. 1,06 %, na enajstem mestu je vodni promet in infrastruktura z 1,1, mio EUR oz. 0,89 %, na dvanajstem mestu je prostorsko planiranje s 476.759,00 EUR oz, 0,39 %, na trinajstem mestu je zdravstvo z 326.390,00 EUR oz. 0,27 %, na štirinajstem mestu je CID z 243.501,00 EUR oz. 0,2 % in na petnajstem mestu je socialno varstvo z 14.376,00 EUR oz, 0,01 %.

Skupaj je bilo porabljeno za investicijske odhodke in investicijske transfere 122.559.733,00 EUR. Posebej je potekala še poraba proračunskega sklada CERO Gajke od leta 2003-2010 v višini 17.466.191,00 EUR.

Glede na pobudo Odbora za splošne zadeve in lokalno samoupravo je v nadaljevanju prikazan pregled zadolževanja, in sicer:

Ocenjeno stanje dolga na dan 31.12.2010:

Vrsta dolga	Stanje na dan 31.12.2010 v EUR
Vodovod Formin-Zavrč, Štuki-Grajena	11.594,25
Vodnjak V-7	12.184,53
Odlagališče Brstje	106.234,33
Pilotna kompostarna	19.651,92
Kanalizacija Spuhlja 1a faza	178.038,86
CERO Gajke 1a faza	545.663,45
Kanalizacija Spuhlja 1b faza	82.149,23
CERO Gajke 1b faza	152.472,28
Kanalizacija Spuhlja 2a, 2b in 3. etapa	406.548,93
Dolgoročni kredit za investicije 2010	5.000.000,00
OŠ Olge Meglič (leasing)	886.021,42
Vadbene površine na mestnem stadionu (lesasing)	2.001.408,64
OŠ Ljudski vrt (leasing)	1.491.788,76
Skupni dolg	10.893.756,60

Iz prikazane tabele je razvidno, da znaša ocenjeni dolg Mestne občine Ptuj na dan 31.12.2010 10.893.756,60 EUR. V predlogu proračuna za leto 2011 so za odplačilo anuitet kreditov, obresti ter leasingov planirana sredstva v višini 785.570 EUR, kar predstavlja 3 % ocenjenih prihodkov preteklega leta, zmanjšanih za prejete donacije, transferne prihodke iz državnega proračuna za investicije in prejeta sredstva iz proračuna Evropske unije. Po veljavni zakonodaji lahko znaša višina odplačila dolga v tekočem letu 8 % realiziranih prihodkov preteklega leta, zmanjšanih za že omenjene prihodke.

Ocenjujemo, da se v skladu s predpisi lahko zadolžimo še za cca 7 mio EUR.

Poleg zadolževanja ima Mestna občina Ptuj na dan 31.12.2010 še obveznosti iz naslova plačila najemnin za vrtec Zvonček v višini 737.390,48 EUR, Mestno gledališče Ptuj v višini 3.361.005,56 EUR ter dvorano Spuhlja (plačila iz proračunskega sklada) v višini 1.931.111,58 EUR.

Na pobudo Odbora za splošne zadeve in lokalno samoupravo je pripravljena obrazložitev odhodkov na postavkah »drugi operativni odhodki«:

Proračunske postavke (drugi operativni odhodki) se pojavljajo pri več proračunskih uporabnikih (oddelki občinske uprave, Skupna občinska uprava občin v Spodnjem Podravju, četrtne skupnosti). Postavke so opisane v obrazložitvah predloga proračuna za leto 2011.

Iz obrazložitev povzemamo naslednje razlage:

Proračunska postavka 2117 – drugi operativni odhodki ( 4001- Urad župana in splošnih zadev)

Postavka zajema zagotavljanje sredstev za izvajanje nalog lokalne skupnosti na področju odvetniškega zastopanja, strokovno podporo izvedencev, sredstva za odškodnine, študentsko delo in druge stroške.

Proračunska postavka 5110 – drugi operativni odhodki (4004- SOU občin v Spodnjem Podravju)

Sredstva so namenjena za pokrivanje stroškov izobraževanja in usposabljanja zaposlenih (usposabljanje notranje revizorke, usposabljanje za imenovanje v naziv, konference, seminarji, simpoziji), plačilu zdravniških pregledov, morebitnega dela preko študentskega servisa in avtorskih honorarjev, plačilu članarin inšpektorjev in redarjev, plačilu storitev organizacijam, pooblaščenim za plačilni promet in drugih operativnih stroškov.

Proračunska postavka 74723 – drugi operativni odhodki (4006-Odd. za negospodarske javne službe)

Postavka Drugi operativni odhodki je namenjena pokrivanju različnih operativnih odhodkov na področju kulture (stroški objav, razpisov, porabljene električne energije, materialnim stroškom…). Višina sredstev je nespremenjena glede na sprejeti proračun za leto 2010.

Proračunska postavka 90011 – drugi operativni odhodki (5001-Četrt Ljudski vrt)

Postavka je namenjena za plačilo sejnin sveta četrti in plačila hišnici doma krajanov in drugim priložnostnim delom. Iz postavke se bo poravnalo tudi plačilo storitev organizaciji pooblaščeni za plačilni promet (UJP) ter morebitni stroški odvetniških storitev.

Proračunska postavka 9012 – drugi operativni odhodki (5002- Četrt Center)

Iz te postavke se bodo plačale sejnine četrtnim svetnikom in hišniško delo za vzdrževanje poslovnih prostorov, katerih upravljalec je svet četrti.

Proračunska postavka 9057 – drugi operativni odhodki (5005- Četrt Jezero)

Sredstva iz te postavke se bodo porabila za izplačilo sejnin četrtnim svetnikom ČS Jezero in hišniku za skrbništvo nad Domom krajanov Budina - Brstje. Iz postavke se bodo sredstva porabila tudi za plačilo storitev v organizaciji pooblaščeni za plačilni promet (UJP).

Proračunska postavka 90661 – drugi operativni odhodki (5006-Četrt Rogoznica)

Iz postavke 90661 se bodo izplačale sejnine četrtnim svetnikom ČS Rogoznica in plačale storitve organizaciji pooblaščeni za plačilni promet (UJP).

Proračunska postavka 90741– drugi operativni odhodki (5007- Četrt Grajena)

Ta postavka je namenjena za plačilo sejnin svetu četrti in plačilo hišniku za skrbniško delo, ki ga opravlja za objekta, ki sta v upravljanju četrtne skupnosti.
Iz postavke se bodo plačale tudi storitve organizaciji pooblaščeni za plačilni promet (UJP).

Proračunska postavka 90612 – drugi operativni odhodki (5008- Četrt Spuhlja)

Sredstva na postavki bodo porabljena za izplačilo sejnin članom sveta četrti in za plačilo hišnika in snažilke za vzdrževanje Večnamenske dvorane v Spuhlji.

4004 SKUPNA OBČINSKA UPRAVA OBČIN V SPODNJEM PODRAVJU

Finančni načrt Skupne občinske uprave občin v Spodnjem Podravju znaša 10.531.969,38 EUR. Napram predlogu proračuna so sredstva znižana na podlagi drugačnega prikazovanja proračunskega sklada v proračunu. V skladu s predpisi so prihodki proračunskega sklada odhodki proračuna v enaki višini na kontu 4093 sredstva za posebne namene.

Na pripombo mestnega svetnika g. Stanislava Brodnjaka, da je indeks 2011/2010 visok, pojasnjujemo, da FN za proračunskega uporabnika 4004 SKUPNA OBČINSKA UPRAVA OBČIN V SPODNJEM PODRAVJU sestavljajo naslednja področja proračunske porabe:

06 LOKALNA SAMOUPRAVA, kjer so predvidena sredstva za nemoteno delovanje Skupne uprave občin v Spodnjem Podravju,

08 NOTRANJE ZADEVE IN VARNOST, kjer so predvidena sredstva, vezana na izvajanje nalog občinskega redarstva na območju Mestne občine Ptuj,

15 VAROVANJE OKOLJA IN NARAVNE DEDIŠČINE, kjer so vključena sredstva proračunskega sklada za CERO Gajke in sredstva za izvajanje nalog na področju varstva okolja na območju Mestne občine Ptuj, ter

16 PROSTORSKO PLANIRANJE IN STANOVANJSKO KOMUNALNA DEJAVNOST, kjer so predvidena sredstva za pripravo prostorskih planskih in izvedbenih aktov ter strokovnih podlag.

Kakor je razvidno iz FN, na višino skupnega zneska in indeksa v največji meri vplivajo sredstva posebnega proračunskega sklada za CERO Gajke, ki so namenska in njihov prenos na druge postavke ni mogoč, namenjena pa so za izvedbo investicij v CERO Gajke ter v izvajanje odškodninske pogodbe. Nova investicija, ki se prične v letu 2011 in vpliva na dvig indeksa, je investicija Nadgradnja regijskega centra za ravnanje z odpadki Gajke, ki ima prioriteto, saj je potrebno zagotoviti nove odlagalne kapacitete in mehansko-biološko obdelavo odpadkov. Projekt se bo delno financiral iz zbranih namenskih sredstev proračunskega sklada, večji del potrebnih sredstev pa se bo pridobil iz kohezijskih sredstev EU in iz državnega proračuna (skupno maksimalno 85 %).

Na pripombo mestnega svetnika g. Stanislava Brodnjaka v zvezi s kadrovskim načrtom SOU SP za leto 2011 in 2012 ter sočasno na podobno pripombo mestnemu svetniku g. Gorazdu Žmavcu podajamo nekaj dodatnih informacij za predstavitev Skupne občinske uprave občin v Spodnjem Podravju.

Po nastanku velikega števila občin v Sloveniji so občine iskale rešitve, da bi lažje izvajale skupne projekte. Ker prvostopenjski lokalni samoupravi ni sledila drugostopenjska (pokrajine), so se občine začele povezovati same z ustanavljanjem skupnih občinskih uprav, kakor hitro je to dopustil zakon o lokalni samoupravi, ki določa tudi, da je skupna uprava del vsake od uprav občin ustanoviteljic za naloge iz pristojnosti lokalne samouprave, ki so jih te prenesle na skupno upravo. Namen občin je bil, da se s pomočjo te oblike organiziranja poveča strokovnost pri izvajanju nalog s strokovnimi timi, doseže polno zaposlitev strokovnih kadrov, zmanjšajo stroški občinskih uprav občin ustanoviteljic in (od leta 2006 naprej) pridobijo državna sredstva za skupno izvajanje nalog iz pristojnosti lokalne samouprave, saj je tudi država ugotovila, da tovrstno združevanje občin zagotavlja najcenejšo javno upravo na lokalni ravni in zato sofinancira 50 % stroškov delovanja skupnih uprav. S prenosom izvajanja nalog na skupne uprave se za vse vključene občine realno zmanjšujejo stroški delovanja občinskih uprav občin ustanoviteljic.

Leta 1999 so občine ustanoviteljice (Destrnik, Dornava, Gorišnica, Hajdina, Juršinci, Markovci, Podlehnik, Sv. Andraž v Slovenskih goricah, Trnovska vas, Videm, Zavrč, Žetale in Mestna občina Ptuj) z odlokom ustanovile Skupno občinsko upravo, ki je z delom pričela 1. 7. 1999 in je bila prva te vrste v slovenskem prostoru. Kasneje so pristopile še Občina Kidričevo in Občina Majšperk, ob svojem nastanku leta 2007 tudi Občina Cirkulane, v letu 2008 se je vključila Občina Starše za izvedbo medobčinskega investicijskega projekta, v letu 2009 pa še Občina Duplek na področju ravnanja z odpadki. Po uvedbi delnega sofinanciranja stroškov delovanja s strani države so tudi ostale slovenske občine pričele ustanavljati podobne skupne organe občinske uprave (po podatkih SVLR je konec leta 2009 delovalo 40 skupnih občinskih uprav, v katere je bilo vključenih 176 občin), vendar je SOU SP z 18 občinami soustanoviteljicami in petimi delovnimi področji še vedno največja in najkompleksnejša med njimi.

V skladu z zakonom o lokalni samoupravi se finančni načrt skupne uprave sprejme v okviru proračuna sedežne občine (v našem primeru Mestne občine Ptuj), z odlokom o ustanovitvi pa je zelo natančno določen način določanja in delitve stroškov delovanja skupne uprave med občine ustanoviteljice. Za vsako proračunsko leto se z letnim programom dela ter finančnim načrtom, ki mu je dodana priloga z delitvijo stroškov po posameznih področjih oziroma posameznih nalogah in posameznih občinah, določi obseg in vrsta nalog ter višina potrebnih sredstev za posamezno občino ustanoviteljico. Občine ustanoviteljice izračunane zneske nakazujejo SOU SP mesečno po dvanajstinah. Za leto 2011 je s finančnim načrtom predvideno za zagotovitev nemotenega delovanja skupno 987.424,41 EUR, od tega znaša delež Mestne občine Ptuj glede na dogovorjeni obseg prenesenih nalog 45,93 %, kar pomeni skupno 453.527,74 EUR. Mestna občina Ptuj tega zneska ne pokriva v celoti. Iz državnega proračuna bo prejela sofinanciranje v višini 50 % ali 224.515 EUR, SOU SP pa Mestni občini Ptuj po pogodbah poravnava tudi stroške, ki nastajajo zaradi delovanja SOU SP, in po finančnem načrtu za leto 2011 ob predvidenih 31 zaposlenih javnih uslužbencih znašajo skupno 93.213 EUR. Realno mora Mestna občina Ptuj torej zagotoviti 131.302 EUR za SOU SP, v zameno pa ima zagotovljeno izvajanje naslednjih nalog:

na področju prostorskega načrtovanja (vodenje postopkov in delno pripravljanje strokovnih podlag z obdelavo pobud z obrazložitvami za občinske prostorske načrte, vodenje postopkov za občinske podrobne prostorske načrte, izvajanje nalog službe mestnega arhitekta, potrdila iz uradnih evidenc na področju prostora),

na področju zagotavljanja in izvajanja javnih služb (izvajanje investicije v CERO Gajke in druge naloge na področju ravnanja s komunalnimi odpadki ter investicije, vezane na odškodninsko pogodbo za CERO Gajke, administrativno finančno spremljanje projekta zaščite podtalnice),

na področju medobčinske inšpekcije,

na področju medobčinskega redarstva ter

na področju notranjega revidiranja.

Samo za Mestno občino Ptuj bo v letu 2011 v okviru SOU SP delalo v povprečju 14 javnih uslužbencev, ki bi v nasprotnem primeru morali biti zaposleni v občinski upravi Mestne občine Ptuj in bi zanje morali zagotoviti sredstva za plače in druge stroške v polnem znesku (brez sofinanciranja države), predvidoma pa bi bilo število zaposlenih in stroški zanje še višji zaradi potrebne specializacije kadra.

15 VAROVANJE OKOLJA IN NARAVNE DEDIŠČINE

1502 Zmanjševanje onesnaženja, kontrola in nadzor

PRORAČUNSKI SKLAD

Postavka 524 – Proračunski sklad – deponija je planiran v dopolnjenem proračunu za leto 2011 v višini 9.117.754,97 EUR, kar je v skladu z Zakonom o javnih financah, Pravilnikom o izvrševanju proračuna RS in bo realizacija proračunskega sklada potekala v skladu s prilogo k proračunu, kjer je opredeljen finančni načrt proračunskega sklada za leto 2011.

Na vprašanja mestnega svetnika g. Stanislava Brodnjaka, mestnega svetnika g. Gorazda Žmavca in mestnega svetnika g. Milana Krajnika v zvezi s proračunskim skladom CERO Gajke – leto 2011 pojasnjujemo, da je proračunski sklad zaključen sistem namenskih sredstev – tako prihodkov kot odhodkov – in se ustanovi za projekte regijskega značaj, kjer za njihovo izvedbo združujejo sredstva vse občine, udeležene v regijskem projektu. Načrtuje se za obdobje enega leta. V primeru, da v okviru proračunskega sklada gre za večletno investicijo, je njena dinamika financiranja prikazana v Načrtu razvojnih programov 2011-2014, ki je priložen predlogu proračuna. Nekaj pojasnil v zvezi proračunskim skladom je navedenih tudi v odgovoru mestnemu svetniku Stanislavu Brodnjaku v zvezi z indeksom 2011/2010 za SOU SP.

Četrtna skupnost Jezero je na seji četrtne skupnosti postavila več zahtev. V zvezi z izgradnjo Športnega parka Budina-Brstje lahko pojasnimo, da je v letu 2011 v sklopu izvajanja obveznosti po odškodninski pogodbi predvidena pridobitev gradbenega dovoljenja ter pričetek izvedbe del, sredstva pa so zagotovljena na postavki 521525. Na postavki 52157 so zagotovljena sredstva za dokončanje rekonstrukcije ceste Budina-Brstje, za katerega se bo projekt ustrezno prilagodil (izogibališča se ne izvedejo, sanacija plazečega zemljišča, preplastitev cestišča). Za zagotovitev rednega čiščenja vodotokov Rogoznica in Grajena je pristojna Agencija za okolje in prostor, katera je v letu 2010 v okviru razpoložljivih sredstev zagotovila čiščenje Rogoznice, potekajo pa še dogovori za leta 2011 in 2012.

Razgovori glede problematike meteornih vod v Mladinski ulici so s ČS Jezero bili izvedeni v začetku leta 2011. Problematika bo rešena iz postavke komunalnega prispevka, v primeru potrebnega manjšega popravila, če bi se ugotovilo, da so potrebna večja finančna sredstva, pa bomo zadevo skušali vključiti v proračun 2012.

Mestni svetnik g. Peter Pribožič je na seji mestnega sveta podal predlog, da se zgradi pločnik do Spuhlje. Pojasnimo lahko, da je za leto 2011 v državni proračun že uvrščena predvidena rekonstrukcija ceste G1-2 Ptuj-Spuhlja, ki bo vključevala tudi izgradnjo pločnika in kolesarske steze na obeh straneh ceste.

Mestni svetnik Vlado Čuš je na seji mestnega sveta podal stališče, da je potrebno trajnostno upravljati svoje okolje in sanirati okoljske probleme ter podal pisno pobudo, da se v proračunu zagotovi sredstva za izvedbo monitoringov. Pojasnimo lahko, da je bil v letu 2008 sprejet Občinski program varstva okolja Mestne občine Ptuj za obdobje 2008-2013, ki ga sestavljata dva dokumenta: Stanje okolja, v katerem je podrobno predstavljeno stanje našega okolja, in Načrt ukrepov z nalogami za izboljšanje stanja. V aprilu letos bo Mestnemu svetu podana informacija o realizaciji programa glede na terminski plan v Načrtu ukrepov.

Okoljski vidik se skuša maksimalno upoštevati tudi pri pripravljanju vsakoletnega proračuna. Za leto 2011 so na postavki 5221 Sanacija divjih odlagališč in druge EKO akcije ter na postavki 5222 Osveščanje javnosti predvidena sredstva za sanacijo divjih odlagališč in osveščanje ter druge akcije, ki vodijo k bolj odgovornemu odnosu do okolja, situacija pa nas spodbuja tudi k iskanju finančno ugodnejših rešitev (npr. izvedba posameznih nalog z lastnimi kadri in minimalnimi stroški, javna dela, sodelovanje z društvi, prostovoljstvo in podobno). Tudi ažurne podatke o stanju okolja bomo skušali pridobiti brez dodatnega obremenjevanja proračuna (na primer z brezplačnimi meritvami in podatki ARSO).

16 PROSTORSKO PLANIRANJE IN STANOVANJSKO KOMUNALNA DEJAVNOST

1602 Prostorsko in podeželsko planiranje in administracija

16029003 Prostorsko načrtovanje

Odbor za gospodarstvo in mestni svetnik g. Milan Krajnik so poudarili pomen industrijskih con. Za področje prostorskega načrtovanja lahko pojasnimo, da je v obstoječih industrijsko poslovnih conah na levem in desnem bregu Drave preko 10 ha površin še nepozidanih in so na razpolago zainteresiranim investitorjem, nova širitev industrijskih in poslovnih con pa je že zajeta v strateškem delu občinskega prostorskega načrta, ki je bil obravnavan na seji Mestnega sveta Mestne občine Ptuj v letu 2007. V spremembah in dopolnitvah prostorskih sestavin dolgoročnega in srednjeročnega družbenega plana, za katerega se je 27. 12. 2010 zaključila javna razgrnitev, osnutek pa se obravnava na januarski seji MS, in v Občinskem prostorskem načrtu Mestne občine Ptuj, ki je v zaključni fazi izdelave osnutka, je že upoštevano, da se površine vzhodno od Puhove ceste vse do potoka Rogoznice dolgoročno namenijo industrijskim in drugim poslovnim dejavnostim. Prav tako se na desnem bregu Drave širi industrijsko poslovna cona do nove povezovalne ceste in ob železniški progi, ob avtocesti pa je predvidena tudi medobčinska poslovna cona Mestne občine Ptuj, Občine Hajdina in Občine Videm.

Mestni svetnik g. Vlado Čuš je pozval k hitrejšemu sprejemanju prostorskih aktov in upoštevanju posebnosti naše kulturne in naravne dediščine. Pojasnimo lahko, da trenutno tečeta dva postopka sprejemanja prostorskih aktov, kakor je podrobneje navedeno v zgornjem odgovoru. V izdelavi sta tudi odloka o zavarovanju naravne in kulturne dediščine.

4005 ODDELEK ZA GOSPODARSKE JAVNE SLUŽBE, INVESTICIJE, KAKOVOST

IN GOSPODARSTVO

04 SKUPNE ADMINISTRATIVNE SLUŽBE IN SPLOŠNE JAVNE STORITVE

0403 Druge skupne administrativne službe

04039003 Razpolaganje in upravljanje z občinskim premoženjem

637 Nakup poslovnega prostora

Na postavki smo planirali zamenjavo poslovnega prostora.

Odbor za okolje in prostor predlagatelju proračuna predlaga:

- da se pridobivanje nepremičnega premoženja in razpolaganje z nepremičnim premoženjem v Letnem načrtu pridobivanja in razpolaganja z nepremičnim premoženjem Mestne občine Ptuj za leti 2011 in 2012 prikaže tudi kartografsko;

g. Miran Meško - da se pripravi natančen pregled-kartografski prikaz pridobivanja in razpolaganja z nepremičnim premoženjem (da se kartografsko uredi predloge od prodaje in, da se prikaže, kakšen delež premoženja občine predstavlja ta del premoženja, ki ga načrtujemo za prodajo).

Odgovor: Ob dejstvu, da so podatki o nepremičninah in kartografskih predlogah za posamezno nepremičnino javno dostopni na povezavi: www.geoprostor.net in ob upoštevanju načela gospodarnosti menimo, da kartografskih prikazov v letnem načrtu ni potrebno prilagati.

V zvezi s predlogom ga. Kristine Dokl:

632 Izdatki za blago in storitve (notar, odvet., odško., in zavarovanja)

Glede na kadrovsko zasedbo in kadrovsko strukturo v občinski upravi bi lahko te storitve izvajali zaposleni. Tako bi lahko sredstva namenili na druge postavke.

Odgovor:

Sredstva na postavki 632 so namenjena plačilu notarskih uslug, zavarovanju poslovnih prostorov, izdelavi cenilnih poročil za vrednosti nepremičnin v postopku prodaje, menjave ali odkupa nepremičnin, stroškom praznih poslovnih prostorov (plačila vzdrževalnin vodovodnih priključkov, električna energija in stroški ogrevanja v praznih poslovnih prostorih) in drugih nepredvidenih odhodkov.

Iz opisanega sledi, da zaposleni v občinski upravi za izvajanje teh nalog nimamo potrebnih licenc oz. jih v skladu z veljavno zakonodajo ne moremo izvajati. Enako velja za postavko 6362 Stroški pravnih storitev (odvetniki, notarji, izvršbe).

Na predlog g. Vlada Čuša v zvezi s problematiko mestnega jedra odgovarjamo naslednje:

V proračunu za leto 2011 so sredstva za vlaganja v stavbni fond in ostalo infrastrukturo v mestnem jedru zagotovljena na številnih postavkah.

Mestna občina Ptuj ima, v starem mestnem jedru Ptuja, v lasti 124 poslovnih prostorov, ki so locirani v celotnem starem mestnem jedru. 90 % le – teh je priklopljena na plin.

V starem mestnem jedru je Mestna občina Ptuj lastnica 271 stanovanj (zajema širše mestno jedro in ne samo strogi center), od tega jih;

cca. 22 % nima izvedenega plina,

cca. 10 % nima kopalnic (predvsem manjše bivalne enote ali razdeljene enote).

Razlogi zakaj ni kopalnic in /ali plina so v glavnem tehnične narave;

- saj jih zaradi majhne m2 in prostorske umestitve v stavbi ni mogoče izvesti (npr bivalne enote do 20m2 ali razdeljeno stanovanje – vmes hodnik, itd).

Mestna občina Ptuj je največji posamični lastnik nepremičnin v starem mestnem jedru. Zaradi velike odgovornosti lokalne skupnosti do lastne materialne dediščine, ki je v veliki meri skoncentrirana v ptujskem mestnem središču in v njegovi neposredni okolici se trudimo svoje nepremičnine primerno vzdrževati.

V starem mestnem jedru Ptuja je mogoče opaziti tako prazne, kot tudi slabo vzdrževane poslovne prostore, ki pa niso nujno last Mestne občine Ptuj. Veliko število poslovnih prostorov je Mestna občina Ptuj v preteklosti prodala oz. so bile nepremičnine vrnjene denacionalizacijskim upravičencev. Mestna občina Ptuj v primerih, ko sama ni lastnica nepremičnine, nima pravice posegati v lastninsko pravico tretje osebe, saj gre za zasebno lastnino, s katero na podlagi ustave in zakona vsak lastnik samostojno in svobodno razpolaga.

11 KMETIJSTVO, GOZDARSTVO IN RIBIŠTVO

1102 Program reforme kmetijstva in živilstva

11029002 Razvoj in prilagajanje podeželskih območij

g. Peter Bribožič - V tem proračunu bi pričakoval več sredstev za razvoj dodatnih dejavnosti na kmetijah, če želimo podeželski prostor Mestnega vrha, Grajene spodbuditi, da bi tu zagotovili dodatno ponudbo. Gre za neposredno bližino mesta in je zato primerno, da bi to upoštevali, vendar z načrtovanimi finančnimi spodbudami ne bo učinka. Kmetje sicer dobijo državne spodbude, za manjše stvari pa bi bilo prav, da zanje poskrbi občina in zagotovi del sredstev, da spodbudi za več ponudbe in s tem tudi zagotavlja nova delovna mesta na kmetijah.

Odgovor: V proračunu Mestne občine Ptuj so upravičencem preko Javnega razpisa namenjena sredstva za različne ukrepe in dejavnosti, ki so dodeljena v skladu s Smernicami o državnih pomočeh v kmetijskem in gozdarskem sektorju za programsko obdobje 2007 – 2013. Višina razpoložljivih sredstev se vsako leto razlikuje.

Odgovor OO Zelenih Ptuja v zvezi s spodbujanjem ekološke pridelave:

V Mestni občini Ptuj spodbujamo razvoj kmetijstva na podlagi Pravilnika o dodeljevanju državnih in drugih pomoči, ter ukrepov za programe razvoja podeželja. Sredstva se vsako leto dodeljujejo preko Javnega razpisa za različne ukrepe. Znotraj razpisa ni posebej omenjena ekološka pridelava brez gensko spremenjenih organizmov, vendar se lahko upravičenci prijavijo na katerikoli ukrep, ki posredno vzpodbuja tudi ta način pridelave hrane in posredno vpliva tudi na zaščito podtalnice in pitne vode.

Glede sprejetja sklepa o občini kot območju brez gensko spremenjenih organizmov smo kontaktirali z Inštitutom za trajnostni razvoj in v prihodnje bomo za sejo Mestnega sveta pripravili predlog sklepa.

g. Miru Vambergerju v zvezi z izgradnjo azila za zapuščene in zavržene živali odgovarjamo naslednje:

Po Zakonu o zaščiti živali je vsaka posamezna lokalna skupnost odgovorna za zapuščene živali na svojem območju.

Mestna občina Ptuj je z letom 2010 sklenila Pogodbo za opravljanje dejavnosti zavetišča za zapuščene živali z Društvom za varstvo in proti mučenju živali Maribor in tudi v tem letu je pogodba sklenjena z njimi. V prejšnjih letih je bila pogodba sklenjena z zavetiščem Zonzani iz Dramelj. Predlagatelju smo ugodili in uvedli novo postavko 4151 Izgradnja zavetišča za zapuščene in zavržene živali v višini 4.000,00 EUR.

Glede na pobudo g. Mira Vambergerja, da se doda postavka Zdravstveno varstvo rastlin:

Postavka Zdravstveno varstvo rastlin posebej v proračunu ni zajeta. Za urejanje zemljišč, katerih lastnik je Mestna občina Ptuj skrbi Komunalno podjetje Ptuj.

13 PROMET, PROMETNA INFRASTRUKTURA IN KOMUNIKACIJE

1302	Cestni promet in infrastruktura

130029002	Investicijsko vzdrževanje in gradnja občinskih cest

6124 Rondo-Puhova ulica

Sredstva na postavki smo v dopolnjenem proračunu povišali na 200.000,00 EUR.

g. Marjan Kolarič je predlagal, da se opravlja nadzor nad porabo sredstev in, da se opravlja nadzor nad deli, ki se izvajajo na terenu. Prepričan je, da v občinski upravi imamo takšne strokovne ljudi, ki poznajo svoje delo in bodo znali ta dela tudi nadzirati; smo občina izmed mestnih občin v Sloveniji najmanj napredovali in imamo najmanj za pokazati, predvsem na področju same cestne infrastrukture, pa podtalnica. Opozoril je, da je potrebno poskrbeti za varnost otrok.

g . Marjan Kolarič je predlagal, da se v Mestni četrti Rogoznica sredstva povečajo iz 100.000,00 EUR na 300.000,00 EUR.

Potrebna so sredstva za preplastitev in modernizacijo cest, projektna dokumentacija za pločnik Pacinje, projektna dokumentacija za razsvetljavo.

g. Miran Meško je predstavil naslednje predloge:

- v proračun se naj vnese postavka »nadaljevanje priprave razpisne in projektne dokumentacije iz naslova podelitve koncesije v javno zasebnem partnerstvu investicijskega in rednega vzdrževanja cestne infrastrukture«

- v pripravo razpisne in projektne dokumentacije se naj vključi priprava in izgradnja kolesarskih stez.

g. Milan Petek tudi ugotavlja, da je premalo sredstev namenjenih za cestno infrastrukturo in je podal konkretne predloge za povišanje sredstev in izgradnjo cest, pločnikov, cestne razsvetljave idr.

Četrtna skupnost Grajena je predlagala, da se poveča postavka za investicije v ČS Grajena na 140.000,00 EUR.

Odgovor: V Mestni občini Ptuj smo pri cestni infrastrukturi in posodobitvi javne razsvetljave v fazi izbire koncesionarja. Koncesionar, ki bo dobil koncesijo za izvedbo projekta modernizacije oz. posodobitve cestne infrastrukture, bo moral modernizirati in asfaltirati makadamske odseke in obnoviti dotrajane že asfaltirane ceste. Koncesionar, ki bo dobil koncesijo za izvedbo posodobitve javne razsvetljave, bo ob posodobitvi, dolžan tudi dograditi manjkajočo javno razsvetljavo. Koncesija za ureditev cestne infrastrukture in javne razsvetljave bo predvidoma podeljena v prvi polovici leta 2011. V skladu s sprejetim prostorskim planom in možnostjo glede na obstoječe stanje, vključujemo v projektno dokumentacijo predvidenih investicij tudi izgradnjo kolesarskih stez.

Odgovor ga. Nadi Vamberger –Zagrebška pločnik

V letu 2011 bomo manjkajoči del pločnika med trgovino Jager in trgovino Perutnine Ptuj d.d. ob Zagrebški cesti izvedli.

Na vprašanje g. Vlada Čuša v zvezi z izgradnjo kolesarskih poti odgovarjamo naslednje: V Mestni občini Ptuj gradimo kolesarske poti v sklopu investicij v cestno infrastrukturo. V letu 2010 smo pričeli z rekonstrukcijo regionalne ceste R1-229 (Slovenskogoriška) v dolžini 1270 m. Ob dokončanju investicije bo zgrajen tudi obojestranski hodnik za pešce s kolesarsko stezo.

V letu 2011 bomo pričeli tudi z rekonstrukcijo regionalne ceste R3-712 (skozi naselje Podvinci) v dolžini 2200 m. Ob dokončanju investicije bo zgrajen tudi obojestranski hodnik za pešce s kolesarsko stezo.

Prav tako se bo ob glavni cesti G1-2 iz smeri Spuhlje proti centru mesta Ptuj pričela gradnja hodnika za pešce s kolesarsko stezo v dolžini 700 m.

V letu 2011 bo tudi dokončana 2. faza gradnje hodnika za pešce s kolesarsko stezo na Zagrebški cesti v dolžini 450 m.

Na vprašanje g. Vlada Čuša v zvezi s prehodom Borovo odgovarjamo: Direkcija Republike Slovenije za ceste je upravljavec regionalne ceste R1-229 na Ptuju (tudi prehoda Borovo), ki je tudi že pripravila neka predlogov ureditve prehoda Borovo. Do realizacije ureditve prehoda Borovo še ni prišlo zaradi priprave DLN elektrifikacije železniške proge. V sklopu priprave projektne dokumentacije je bila izdelana nova idejna zasnova ureditve prehoda Borovo in prehoda čez železniško progo. Predvidena ureditev prehoda Borovo in prehoda čez železniško progo bo v sklopu urejanja nivojskih prehodov čez železniško progo.

g. Gorazd Žmavc oz. Odbor za gospodarstvo (sprememba znižanja komunalnega prispevka za male obrtnike)

Odlok o komunalnem prispevku Mestne občine Ptuj (Uradni vestnik Mestne Občine Ptuj, 9/07, 14/07 in 2/10) določa v 7. členu faktorje dejavnosti, ki so med 0,7 in 1,3 za posamezno dejavnost. Faktor dejavnosti je možno spremeniti iz sedanjih 1,3 na najnižji 0,7, kar pomeni spremembo Odloka o komunalnem prispevku Mestne občine Ptuj in posledično zmanjšanje sredstev občinskega proračuna.

g. Vlado Čuš - 53,9 indeks rasti za varovanje okolja in naravne dediščine na leto 2010 je zaskrbljujoč, še posebej zaradi odprtih problemov.

Odgovor: Indeks je nižji, ker je v letu 2011 predviden zaključek investicije Celovito varovanje vodnih virov podtalnice Ptujskega polja I. faza, v preteklem letu in pretpreteklem pa je bila izvedena večina investicije.

Glede stanja vodovodnega sistema na Ptuju je potrebno posredovati konkretne odgovore, kakšno je stanje in v kakšnem času lahko realno pričakujemo sanacijo tistega, kar je v večini slovenskih občin že uspelo.

Ptujski potoki: nam ne morejo biti ne v okras kot zelena oaza mesta ne v ponos, ali kot priložnost za kulturno preživljanje prostega časa ob njih; naši potoki so preveč zanemarjeni in nas je lahko samo sram.

Mestno jedro: urediti bi bilo treba vsaj tlakovane ulice, sanirati jame; vsaj iz vidika, da bi naj mestno jedro postalo eden od stebrov ptujskega turizma bi bilo temu treba nameniti več pozornosti; na tej postavki pa je v proračunu 0.

Odgovori:

- V Mestni občini Ptuj imamo še cca. 30 km AC-azbestno cementnih cevi. Zamenjave AC cevi se izvajajo v sklopu raznih investicij izgradnje komunalnih vodov (kanalizacije, rekonstrukcije cestišč in hodnikov za pešce, izgradnje javne razsvetljave in plinovodov). Zamenjave AC cevi se bodo izvajale tudi v sklopu projekta Zaščita kakovosti podtalnice Dravskega in Ptujskega polja. Predvidevamo da bodo v roku 10 let zamenjane vse AC cevi.

- Zakon o vodah (Ur. list RS, št. 67/02, 110/02-ZGO-1, 2/04-ZZdrl-A, 41/04-ZVO-1 in 57/08) določa, da je upravljanje z vodami in priobalnimi zemljišči v pristojnosti države, kar obsega skrb za ohranjanje in uravnavanje vodnih količin, varstvo pred škodljivim delovanjem voda, vzdrževanje vodnih in priobalnih zemljišč in skrb za hidromorfološko stanje vodnega režima.

Za vzdrževanje vodotokov je odgovorno MOP ARSO. MOP – ARSO potrdi letni program vzdrževanja, ki ga izvaja VGP Drava Ptuj. Na MOP ARSO bomo posredovali dopis z vsebino neurejenosti in nezadovoljstva občanov glede vodotokov.

Pobudi g. Čuša, da se uvede nova proračunska postavka, ne moremo ugoditi, saj glede na omejena proračunska sredstva ni možnosti za zagotovitev sredstev za pripravo projektne dokumentacije in same izvedbe ureditve vodotokov.

- Najnujnejše poškodbe na tlakovanih in asfaltnih površinah v starem mestnem jedru se vzdržujejo iz programa vzdrževanja ulic, pločnikov in trgov. Mestna občina Ptuj ima izveden koncept ureditve ptujskih trgov za Vrazov trg, Mestni trg, Slovenski trg, Trg s tržnico in Novi trg. V smislu ureditve teh trgov bo potrebno urediti tudi ostali del starega mestnega jedra. Izbrani tlaki, nivojsko urejanje površin, dodatni elementi urbane opreme, drevje in mestna razsvetljava morajo omogočiti uporabnikom nemoteno funkcionalno rabo tega dela mesta, občutenje fluidnosti, prostora in historičnosti.

g. Peter Pribožič je v svojem izvajanju dal naslednje predloge:

ureditev ptujske tržnice:

novo Rogozniško pokopališče:

Ranca:

Ranca se razvija v turistično rekreativni prostor, zato je potrebno do tja zagotoviti dostop do Rance in tudi parkirišča pri Ranci, ki jih sedaj dejansko ni.

Ormoška cesta:

Predlaga, da se uredi javna razsvetljava; prav tako je potrebno zgraditi pločnik do Spuhlje.

Odgovor:

- Mestna občina Ptuj ima izveden koncept ureditve ptujskih trgov (odgovor tudi OO Zelenih Ptuja in Odboru za gospodarstvo), med katerimi je tudi Trg s tržnico. Če bo koncept potrjen, bo potrebna ureditev po potrjenem konceptu za vse trge Mestne občine Ptuj enotno. Podjetje Javne službe d.o.o. je registrirano za izvajanje obvezne in izbirne lokalne gospodarske javne službe med katerimi je tudi dejavnost urejanja in vzdrževanja javnih tržnih prostorov. V pripravi je tudi Odlok o načinu izvajanja gospodarske javne službe »Urejanja in vzdrževanja javnih tržnih prostorov« in Odlok o tržnem redu.

- Za novo Rogozniško pokopališče (tudi pobuda odbora za gospodarstvo) je dokumentacija v pripravi. Na januarski seji mestnega sveta bo prvo branje OPPN, sledi pridobivanje mnenj nosilcev urejanja prostora in drugo branje ter sprejem Odloka. Nato sledi priprava projektne dokumentacije PGD, PZI za samo izvedbo, gradnja se bo izvajala fazno. Na proračunski postavki 64328 Urejanje infrastrukture na pokopališču so predvidena sredstva za izdelavo projektne dokumentacije PGD, PZI.

- V zaključni fazi je izdelava osnutka OPN (Občinski prostorski načrt), v katerem je zajeta kompletna ureditev območja ob jezeru vključno s parkirišči.

- Javna razsvetljava na Ormoški cesti je zajeta v projektu »Rekonstrukcija ceste G1-2 Ptuj-Spuhlja« in bo izvedena ob predvidenem pločniku na desni strani ceste v smeri Spuhlje. Prav tako bo izvedena rekonstrukcija Ormoške ceste, saj so sredstva zagotovljena v državnem proračunu.

13029004	Cestna razsvetljava

g. Vlado Čuš - Sprejeti bi morali varčevalne ukrepe, ker sredstva za javno razsvetljavo v letu 2011 so kar visoka, pa še nekaj podobnih postavk bi se našlo, z drugačnim pristopom ali reorganizacijo pa bi se dalo tudi kaj privarčevati.

Odgovor: Sredstva za javno razsvetljavo so namenjena za tekoče vzdrževanje in financiranje javno zasebnega partnerstva za posodobitev javne razsvetljave v Mestni občini Ptuj. Občinska uprava Mestne občine Ptuj je pričela s postopkom izbire zasebnega partnerja za posodobitev javne razsvetljave, ki se bo večinoma financirala iz prihrankov električne energije, deloma pa tudi iz sredstev za javno razsvetljavo. Namen financiranja iz sredstev za javno razsvetljavo je zagotoviti krajše trajanje javno zasebnega partnerstva in čim prej urediti javno razsvetljavo tako, da bo ustrezala pogojem Uredbe o mejnih vrednostih svetlobnega onesnaževanja okolja (Uradni list RS, št. 81/07). V skladu s posodobitvijo javne razsvetljave bodo zagotovljeni prihodki pri porabi električne energije in posledično tudi manjši stroški vzdrževanja javne razsvetljave.

1305	Vodni promet in infrastruktura

13059001	Investicije v pristaniško infrastrukturo in varnost plovbe

g. Emil Mesarič, se je v svojem izvajanju osredotočil na vodno površino, Ptujsko jezero kot ključni razvojni potencial mesta Ptuja.

Predlagal, je da se naj razmisli o tej potezi in da za Ptujsko jezero na postavki zagotovimo toliko sredstev kot je bilo v 2010.

g. Vlado Čuš - Pomembne projekte v proračunu bi morali individualno obravnavati:eden od takih projektov je Ranca. Podpira prizadevanja Emila Mesariča za ohranitev postavke za Ptujsko jezero v taki višini s tem, da Zeleni predlagajo še razširitev tematike.

Odgovor na pobudi g. Emila Mesariča in g. Vlada Čuša:

V dopolnjenem proračunu za leto 2011 se sredstva za investicijo v pristaniško infrastrukturo in varnost plovbe, na postavki 5223 Vitalizacija Ptujskega jezera povišujejo na 250.000,00 EUR in uvrščajo v NRP za obdobje 2011-2014. Tako so ob sredstvih za izvedbo monitoringa vodnih ptic na Ptujskem jezeru in sredstvih za izvedbo meritev hrupa, sredstva namenjena tudi za nadaljevanje projekta Vitalizacija Ptujskega jezera – II. faza ter izgradnjo infrastrukture na Ptujskem jezeru.

14 GOSPODARSTVO

1402	Pospeševanje in podpora gospodarski dejavnosti

14029001	Spodbujanje razvoja malega gospodarstva

g. Vlado Čuš je predlagal:

- spodbujanje obrti in podjetništva s ciljem razvijanja novih panog in novih delovnih mest z večjo dodano vrednostjo;

- vzpostavitev turistične destinacije z evropskimi ambicijami;

Odgovor: Z namenom vzpodbujanja razvoja podjetništva v občini je bil sprejet Pravilnik o dodeljevanju pomoči za razvoj podjetništva v Mestni občini Ptuj (Uradni vestnik Mestne občine Ptuj, št. 11/07). Pravilnik je zelo široko zastavljen in zajema veliko možnosti sofinanciranja oziroma dodeljevanja pomoči podjetjem. Na podlagi pravilnika se vsako leto pripravi razpis za dodeljevanje pomoči za razvoj podjetništva v Mestni občini Ptuj. Upravičenci do nepovratnih sredstev po razpisu so lahko samostojni podjetniki, mala in srednje velika podjetja in fizične osebe, kadar gre za sofinanciranje samozaposlovanja. Sredstva za dodeljevanje pomoči za razvoj podjetništva se v dopolnjenem proračuna za leto 2011 povišujejo za 100 %.

Tudi na področju razvoja turizma in vzpostavljanja privlačne turistične destinacije, smo občine v Sp. Podravski Ptujsko–Ormoški regiji pripravile skupni projekt za prijavo na javni razpis za pridobitev sredstev Evropskega sklada za regionalni razvoj – ESRR, za izvedbo aktivnosti regionalnih destinacijskih organizacij (RDO). Prijavitelj projekta je bil zavod ZRS Bistra Ptuj. Namen razpisa je vzpodbujanje izvedbe aktivnosti regionalnih destinacijskih organizacij, ki se nanašajo na izvajanje operativnih, razvojnih, distribucijskih in promocijskih funkcij, ki bodo spodbudile razvoj turizma v naši turistični destinaciji. Projekt se bo izvajal do leta 2013. Sredstva za sofinanciranje navedenega projekta so zagotovljene na postavki 431 Projekt regionalne destinacijske organizacije RDO.

g. Andrej Korpar - Pri pregledu proračuna je ugotovil, da je »neposredna spodbuda gospodarstva« samo na dveh postavkah, in sicer na postavki »znanost in tehnološki razvoj« v višini 200.000 EUR, in so namenjeni ZRS Bistri Ptuj, čeprav ocenjuje, da ne vidi v Bistri konkretne učinkovitosti, ki jih ta zavod naredi ptujskemu gospodarstvu;

-druga postavka pa je »razvoj malemu gospodarstvu« in je za leto 2011 planirana v višini 35.000 EUR;

Odgovor: S strani Ministrstva za finance je za občinski proračun določena programska klasifikacija izdatkov. V okviru področja 14 Gospodarstvo in glavnega programa 1402 – pospeševanje in podpora gospodarski dejavnosti je na voljo samo en podprogram 14029001 – spodbujanje razvoja malega gospodarstva. Vsebina programa govori o zagotovitvi sredstev v enotah malega gospodarstva in drugih gospodarskih subjektih. Na podlagi tega je formirana postavka 419 Finančne spodbude za razvoj podjetništva.

V Statutu Mestne občine Ptuj je med nalogami občine navedeno tudi, da Mestna občina Ptuj s svojimi sredstvi in ukrepi omogoča pogoje za gospodarski razvoj občine. Z namenom vzpodbujanja razvoja podjetništva v občini je bil sprejet Pravilnik o dodeljevanju pomoči za razvoj podjetništva v Mestni občini Ptuj (Uradni vestnik Mestne občine Ptuj, št. 11/07). Pravilnik je zelo široko zastavljen in zajema veliko možnosti sofinanciranja oziroma dodeljevanja pomoči podjetjem. Na podlagi pravilnika se vsako leto pripravi razpis za dodeljevanje pomoči za razvoj podjetništva v Mestni občini Ptuj. Upravičenci do nepovratnih sredstev po razpisu pa so lahko samostojni podjetniki, mala in srednje velika podjetja in fizične osebe, kadar gre za sofinanciranje samozaposlovanja. Sredstva za dodeljevanje pomoči za razvoj podjetništva se v dopolnjenem proračuna za leto 2011 na proračunski postavki 419 Finančne spodbude za razvoj podjetništva povišujejo za 100 % (odgovor tudi Odboru za gospodarstvo).

Predlogi Svetniške skupine DeSUS (g. Gorazd Žmavc, g. Milan Krajnik) in g. Andrej Korpar, in sicer:

POMOČ PODJETNIKOM NA LOKALNEM NIVOJU

V Statutu Mestne občine Ptuj je med nalogami občine navedeno tudi, da Mestna občina Ptuj s svojimi sredstvi in ukrepi omogoča pogoje za gospodarski razvoj občine.

Mestna občina Ptuj je za pospeševanje razvoja gospodarstva in kmetijstva do leta 2006 dodeljevala razvojna sredstva v obliki kreditov pod ugodnimi pogoji odplačevanja in s tem pomagala številnim podjetjem, samostojnim podjetnikom in kmetovalcem. Krediti so se dodeljevali v skladu s Pravilnikom o pogojih, načinu in kriterijih za pridobivanje sredstev namenjenih za pospeševanje razvoja malega gospodarstva in kmetijstva v Mestni občini Ptuj.

V letu 2006 smo uvedli delne oprostitve nadomestila za uporabo stavbnega zemljišča za gospodarske družbe in samostojne podjetnike posameznike po odloku o nadomestilu za uporabo stavbnega zemljišča. Ukrep smo uvedli z namenom vzpodbujanja razvoja podjetništva v Mestni občini Ptuj, predvsem kot stimulacija za proizvodna podjetja in podjetja, ki se ukvarjajo z dejavnostjo raziskovanja in razvoja. Odlok omogoča za obdobje dveh let oprostitve plačila nadomestila za uporabo stavbnih zemljišč pri proizvodnih podjetjih in podjetjih, ki se ukvarjajo z dejavnostjo raziskovanja in razvoja. Pogoji za oprostitev so izvedene nove investicije in nove zaposlitve.

V letu 2007 je bil v skladu z novo zakonodajo in pravili o dodeljevanju državnih pomoči ter z namenom vzpodbujanja razvoja podjetništva v občini sprejet Pravilnik o dodeljevanju pomoči za razvoj podjetništva v Mestni občini Ptuj (Uradni vestnik Mestne občine Ptuj, št. 11/07). Pravilnik je zelo široko zastavljen in zajema veliko možnosti sofinanciranja oziroma dodeljevanja pomoči podjetjem. Po pravilniku se pomoči dodeljujejo za:

sofinanciranje materialnih in nematerialnih investicij,

sofinanciranje svetovanja in razširjanja znanja,

sofinanciranje usposabljanja in izobraževanja podjetnikov in zaposlenih v podjetjih,

sofinanciranje povezovanja med podjetji in z institucijami znanja,

sofinanciranje samozaposlovanja in odpiranja novih delovnih mest,

sofinanciranje zagona podjetij v inkubatorjih in parkih,

sofinanciranje stroškov promocije.

Na podlagi pravilnika se vsako leto pripravi razpis za dodeljevanje pomoči za razvoj podjetništva v Mestni občini Ptuj. V letnih razpisih vseh ukrepov ne razpisujemo, ker je višina razpoložljivih in planiranih sredstev prenizka. Upravičenci do nepovratnih sredstev po razpisu so lahko samostojni podjetniki, mala in srednje velika podjetja in fizične osebe, kadar gre za sofinanciranje samozaposlovanja.

Pobuda g. Vlada Čuša, Zeleni Ptuja za sofinanciranje izobraževanja obrtnikov in podjetnikov:

Pravilnik o dodeljevanju pomoči za razvoj podjetništva v Mestni občini Ptuj je zelo široko zastavljen in zajema veliko možnosti sofinanciranja oziroma dodeljevanja pomoči podjetjem. Po pravilniku se lahko pomoči dodeljujejo tudi za sofinanciranje usposabljanja in izobraževanja podjetnikov in zaposlenih v podjetjih in za sofinanciranje svetovanja in razširjanja znanja. Sredstva za dodeljevanje pomoči za razvoj podjetništva se v dopolnjenem proračuna za leto 2011 povišujejo za 100 %, tako da bo možno več sredstev nameniti tudi za izobraževanja obrtnikov in podjetnikov.

Prav tako smo za odgovor v zvezi z možnostmi izobraževanja obrtnikov in podjetnikov zaprosili zavod ZRS Bistra Ptuj in Območno obrtno podjetniško zbornico Ptuj, ki izvajata navedena izobraževanja. Podali so spodaj navedene odgovore:

ZRS Bistra Ptuj

ZRS Bistra Ptuj v okviru Vstopne točke VEM iz področja izobraževanja in svetovanja izvaja spodaj opisane aktivnosti, ki so namenjene ciljnim skupinam potencialnih in delujočih podjetij v Mestni občini Ptuj in drugih občin Spodnjega Podravja.

Vse spodaj naštete izobraževalne aktivnosti (delavnice in osnovna svetovanja) so za udeležence brezplačne. Letno je izvedenih cca. 8 izobraževalnih delavnic iz aktualnih izobraževalnih področij podjetništva in na katerih predavajo izkušeni strokovnjaki. Na vsako od delavnic se v Mestni občini Ptuj preko elektronske pošte vabi cca. 600 podjetnikov, vendar udeležba žal nikoli ne preseže 15 udeležencev.

Prav tako se potencialni podjetniki in delujoča podjetja v Mestni občini Ptuj poslužujejo osnovnih svetovanj, ki so prav tako za njih brezplačna in se izvajajo individualno.

Ciljna skupina: MLADI: osnovnošolci, srednješolci

izvajanje informativno-promocijskih in izobraževalnih aktivnosti

Aktivnosti: Izvajanje informativno promocijskih delavnica za osnovnošolce, dijake in študente na temo: ustvarjalnost, inovativnost, podjetništvo in uveljavljanje, podjetniške zamisli, poslovni načrt, konkurenca, dobiček, ustanovitev podjetja, timsko delo, ustvarjalnost, raziskava trga

Ciljna skupina: POTENCIALNI PODJETNIKI

izvajanje informativno-promocijskih aktivnosti

Aktivnost: Izvajanje informativno promocijskih delavnic za potencialne podjetnike na teme: predstavitev javnih razpisov, državnih spodbud in drugih državnih podpornih ukrepov za razvoj podjetništva

Osnovno svetovanje, ki je povezano z zagonom, poslovanjem in razvojem podjetij, razvojem poslovnih idej, uporabo različnih podpornih inštrumentov, varstvom intelektualne lastnine, uporabo različnih podpornih inštrumentov in usmerjanje k državnim vzpodbudam, ki so na voljo za spodbujanje razvoja podjetništva

Aktivnost: Izvajanje osnovnih svetovanj za ciljno skupino potencialnih podjetnikov na temo povezano z zagonom, poslovanjem in razvojem podjetij, razvojem poslovnih idej, uporabo različnih podpornih inštrumentov, varstvom intelektualne lastnine, uporabo različnih podpornih inštrumentov in usmerjanje k državnim vzpodbudam, ki so na voljo za spodbujanje razvoja podjetništva za ciljno skupino potencialnih podjetnikov

Ciljna skupina: DELUJOČA PODJETJA (0-3 leta delovanja)

izvajanje informativno-promocijskih aktivnosti

Aktivnost: Izvajanje informativno-promocijskih delavnic za ciljno skupino delujočih podjetij od 0-3 leta delovanja na teme: predstavitev javnih razpisov, državnih spodbud in drugih državnih podpornih ukrepov za razvoj podjetništva

Osnovno svetovanje, ki je povezano s poslovanjem in razvojem podjetij, varstvom intelektualne lastnine, uporabo različnih podpornih inštrumentov, usmerjanje k državnim vzpodbudam, ki so na voljo za spodbujanje razvoja podjetništva

Aktivnost: Izvajanje osnovnega svetovanja, ki je povezano s poslovanjem in razvojem podjetij, varstvom intelektualne lastnine, uporabo različnih podpornih inštrumentov, usmerjanje k državnim vzpodbudam, ki so na voljo za spodbujanje razvoja podjetništva za ciljno skupino delujočih od 0-3 leta delovanja

Ciljna skupina: DELUJOČA PODJETJA (rast in razvoj podjetij starejših od 3 let)

Osnovno informativno svetovanje, ki je povezano s poslovanjem in razvojem podjetij, uporabo različnih podpornih inštrumentov, varstvom intelektualne lastnine, usmerjanje k državnim vzpodbudam, ki so na voljo za spodbujanje razvoja podjetništva

Aktivnost: Izvajanje osnovno informativnih svetovanj, ki so povezana s poslovanjem in razvojem podjetij, uporabo različnih podpornih inštrumentov, varstvom intelektualne lastnine, usmerjanje k državnim vzpodbudam, ki so na voljo za spodbujanje razvoja podjetništva za ciljno skupino delujočih podjetij starejših od 3 let.

OBMOČNA OBRTNA ZBORNICA PTUJ

OOZ Ptuj za izobraževanje svojih članov ne prejema finančnih sredstev od nobene izmed 16 občin na področju, ki ga pokrivamo. Problem je namreč v tem, da nimajo vse občine enotne »politike« do te problematike, istočasno pa se moramo zavedati, da so člani OOZ Ptuj samo tisti s.p-ji in družbe, ki opravljajo obrtno dejavnost, obrti podobno dejavnost ali dejavnost domače ali umetnostne obrti.

Na podlagi tega izvaja OOZ Ptuj za svoje člane številna izobraževanja:

izobraževanja, ki jih določa zakonodaja: varstvo pri delu, požarna varnost, HACCP, izobraževanje voznikov …,

specializirana izobraževanja: EX zaščita; varilski tečaji; CAD/CAM programiranje, kuharski tečaji …

splošna izobraževanja: retorika, tuji jeziki, računalništvo.

Izobraževanje financiramo iz sredstev OOZ Ptuj (določena izobraževanja v celoti, določena do polovice stroškov).

Kot partner Ljudski univerzi Ptuj smo tudi točka vseživljenjskega učenja, kjer določena izobraževanja organiziramo brezplačno za vse zainteresirane (ne samo naše člane).

Na podlagi navedenega in kompleksnosti vseh povezav (kdo je član OOZ Ptuj, koliko se financira kakšno izobraževanje in iz katerega vira) je naše prepričanje, da je najbolje nameniti sredstva za izobraževanje obrtnikov in podjetnikov ter njihovih zaposlenih ter za promocijo obrti in podjetništva v namenske občinske razpise (kar večina od naših 16 občin tudi izvaja).

Odgovor g. Gorazdu Žmavcu v zvezi z razvojnimi centri:

ZRS BISTRA Ptuj je koordinirala in vodila prijavo na razpis »Razvojni centri slovenskega gospodarstva« (MG), kjer je Perutnina Ptuj d.d. prijavitelj. Pomembnost projekta je v razvoju Gospodarskega razvojnega centra na področju energetike in okoljskih tehnologij, v katerem bomo razvijali in tržili inovativne metode/tehnologije obravnave odpadkov in ekonomiko procesov. V kolikor bo projekt odobren s strani Ministrstva za gospodarstvo, bodo v Sp. Podravju možnosti za nastajanje nove razvojne, tehnološke in proizvodne verige, na katero se bodo navezovala mikro in majhna podjetja ter nove možnosti za zaposlitev 48 visoko izobraženih kadrov. Z implementacijo projekta se pričakuje celovit razvoj lokalnega okolja in pritegnitev novih podjetij v regijo ter pričakovane koristi na okoljevarstvenem področju (omogočeno izkoriščanje OVE in popolna izraba odpadnih surovin, prekinitev izpusta škodljivih snovi v okolje idr.). Celotna vrednost prijavljenega projekta znaša 45 mio EUR, pri čemer pričakujemo sofinanciranje v višini 19 mio EUR iz sredstev ESRR. Rezultati projekta bodo znani konec meseca januarja 2011.

7486 SBRA – Članarina

Iz oddelka za negospodarske javne službe smo postavko za članarino prenesli na Oddelek za gospodarske javne službe, investicije, kakovost in gospodarstvo.

1403	Promocija Slovenije, razvoj turizma in gostinstva

14039001 Promocija občine

4264 Transfer občinskemu podjetju za potrebe turizme

Postavka se je povišala kot prenašamo naloge na javne službe.

g. Milan Krajnik ugotavlja, da manjkajo nekateri elementi, ki bi jih v proračun morali zajeti, in sicer:

-predvsem se ne vidi integralnost projektov, kot npr. turistična destinacija, turistični projekti, staro mestno jedro.

Odgovor: Turistični projekti, projekti za vzpostavitev turistične destinacije, projekti za razvoj starega mestnega jedra (kot je ADHOC) in številni drugi projekti iz IRMOP - Integralnega razvojnega programa Mestne občine Ptuj, so večinoma planirani na posameznih postavkah kot samostojni projekti, vendar vsi ti projekti zasledujejo skupne razvojne cilje in prioritete iz občinskih razvojnih programov. Projekti so planirani na samostojnih postavkah zaradi možnosti prijav na razpise za pridobitev državnih in evropskih sredstev, ki večinoma zahtevajo jasno razvidno planiranje sredstev po posameznih postavkah v proračunu.

g. Dejan Levanič – V zvezi s pripombo okrog financiranja raznih prireditev.

Odgovor: Organizacija in izvedba večjih javnih turističnih prireditev (Silvestrovanje na prostem, Kurentovanje, Ptujska poletna noč in Martinovanje), ki jih je po občinskem odloku izvajal Zavod LTO Ptuj, se je po prenehanju delovanja zavoda oz. stečaju zavoda, izvajala na občini, prav tako turistično informativna dejavnost.

Po ustanovitvi javnega podjetja Javne službe Ptuj d. o. o., so se na javno podjetje prenesle tudi aktivnosti v zvezi z organizacijo turističnih prireditev in prav tako aktivnosti Turistično informativnega centra TIC Ptuj, ki izvaja informiranje, promoviranje in obveščanje javnosti o turističnih danostih Ptuja in izvaja koordinacijo na tem področju. Mestna občina Ptuj je v javnem podjetju zagotovila kader za izvajanje teh dejavnosti.

Sredstva iz proračuna pa se namenjajo tudi za sofinanciranje tradicionalnih prireditev, dogodkov in projektov, kjer so izvajalci in organizatorji številna društva, zavodi, organizacije, posamezniki in drugi. Ta sredstva se, v skladu z zakonodajo, dodeljujejo po javnih razpisih za posamezna področja (turizem, kultura, šport, mladi,…) in so planirana na različnih postavkah, v skladu s pristojnostjo posameznih oddelkov.

Predlog svetniške skupine DeSUS -TURISTIČNA DESTINACIJA:

Tudi na področju razvoja turizma in vzpostavljanja privlačne turistične destinacije, smo občine v Sp. Podravski Ptujsko–Ormoški regiji pripravile skupni projekt za prijavo na javni razpis Ministrstva za gospodarstvo za pridobitev sredstev Evropskega sklada za regionalni razvoj – ESRR, za izvedbo aktivnosti regionalnih destinacijskih organizacij (RDO).

Namen razpisa je vzpodbujanje izvedbe aktivnosti regionalnih destinacijskih organizacij (RDO), ki se nanašajo na izvajanje operativnih, razvojnih, distribucijskih in promocijskih funkcij, ki bodo spodbudile razvoj turizma v turističnih destinacijah. Ministrstvo za gospodarstvo želi na ta način zagotoviti ključne pogoje za pospešen razvoj turizma v turističnih destinacijah in okrepiti povezovanje in sodelovanje pri skupnem načrtovanju, oblikovanju in trženju slovenskega turizma.

Predmet javnega razpisa je sofinanciranje aktivnosti, opredeljenih v osnutku modela vzpostavitve in delovanja regionalnih destinacijskih organizacij, ki delujejo na območju razvojne regije in izvajajo operativno, razvojno, distribucijsko in promocijsko funkcijo na področju turizma v regiji, skladno z Razvojnim načrtom in usmeritvami slovenskega turizma (RNUST).

Regionalna destinacijska organizacija (RDO) je subjekt spodbujanja razvoja turizma na regionalnem nivoju. Deluje na območju razvojne regije in mora izvajati naslednje funkcije: promocijsko funkcijo, distribucijsko funkcijo, razvojno funkcijo in operativno funkcijo.

1. Promocijska funkcija:

- promocija in nastopanje na tujem in domačem trgu.

2. Distribucijska funkcija:

- vključitev v obstoječe in razvijajoče se distribucijske poti informacijske tehnologije.

3. Razvojna funkcija:

- priprava strategije razvoja turistične destinacije,

- oblikovanje trženjske znamke (znamk) turistične destinacije.

4. Operativna funkcija:

- oblikovanje integralnih in tematskih turističnih proizvodov na ravni turistične destinacije.

Prijavitelj projekta na razpis je bil zavod ZRS Bistra Ptuj.

RDO pri ZRS Bistra Ptuj pokriva 19 občin na območju Spodnjega Podravja: občina Cirkulane, občina Destrnik, občina Dornava, občina Gorišnica, občina Hajdina, občina Juršinci, občina Kidričevo, občina Majšperk, občina Markovci, občina Podlehnik, Mestna občina Ptuj, občina Sveti Andraž v Slovenskih goricah, občina Trnovska vas, občina Videm, občina Zavrč, občina Žetale, občina Ormož, občina Središče ob Dravi in občina Sveti Tomaž.

Projekt, za katerega je bilo odobreno sofinanciranje v višini 300.000,00 EUR, se bo izvajal do konca leta 2013. Sredstva za sofinanciranje navedenega projekta za leto 2011 s strani Mestne občine Ptuj so zagotovljena na postavki 431 Projekt regionalne destinacijske organizacije RDO.

POVEZANOST SOODVISNIH PROGRAMOV

Turistični projekti, projekti za vzpostavitev turistične destinacije, projekti za razvoj in obnovo starega mestnega jedra (kot je projekt ADHOC) in številni drugi projekti iz IRMOP - Integralnega razvojnega programa Mestne občine Ptuj, so večinoma planirani na posameznih postavkah kot samostojni projekti, vendar vsi ti projekti zasledujejo skupne razvojne cilje in prioritete iz občinskih razvojnih programov. Projekti so planirani na samostojnih postavkah zaradi možnosti prijav na razpise za pridobitev državnih in evropskih sredstev, ki večinoma zahtevajo jasno razvidno planiranje sredstev po posameznih postavkah v proračunu.

Odgovor Odboru za gospodarstvo na temo turizem:

Na področju razvoja turizma in vzpostavljanja privlačne turistične destinacije, smo občine v Sp. Podravski Ptujsko–Ormoški regiji pripravile skupni projekt za ustanovitev in delovanje regionalne destinacijske organizacije na našem območju. Projekt, med drugim, vključuje tudi pripravo dolgoročnega koncepta oziroma strategije razvoja turizma na območju Spodnjega Podravja, vključitev vseh razpoložljivih resursov in vzpostavitev konkretnega in učinkovitega povezovanja med turističnimi in s turizmom povezanimi subjekti na tem območju. Koordinator projekta je zavod ZRS Bistra Ptuj. Projekt se bo izvajal do leta 2013. Sredstva za sofinanciranje navedenega projekta so zagotovljene na postavki 431 Projekt regionalne destinacijske organizacije RDO.

Pobuda g. Vlada Čuša, OO Zeleni Ptuja in Odbora za gospodarstvo, in sicer v zvezi s tradicionalnimi prireditvami na Ptuju odgovarjamo: Sredstva namenjena za organizacijo tradicionalnih javnih prireditev so planirana v proračunu Mestne občine Ptuj za leto 2011 v razpoložljivi višini.

15 VAROVANJE OKOLJA IN NARAVNE DEDIŠČINE

1502 Zmanjševanje onesnaževanja, kontrola in nadzor

15029002 Ravnanje z odpadno vodo

64524 Vlaganja v gospodarsko javno infrastrukturo

Postavko smo znižali, da smo zagotovili potrebna sredstva za subvencije cen.

1504	Upravljanje in nadzor vodnih virov

15049001	Načrtovanje, varstvo in urejanje voda

Odbor za okolje in prostor predlaga, da se naj v proračun za leto 2011 vključi postavko za namen izvedbe študije o reševanju problema kanalizacije hribovitega območja, npr. Krčevine, Kicarja,…, saj vemo, da tam ni možnosti racionalne izvedbe kanalizacijskega sistema.

g. Miran Meško - da se v proračun umesti proračunska postavka za pripravo analize projekta »uvedba kanalizacije na področjih, kjer zaradi odročnosti ne bo urejenega centralnega kanalizacijskega sistema«.

Odgovor:

Za Slovenijo je značilen visok delež razpršene poselitve, ki se pojavlja zlasti v gričevnatih in hribovitih delih Slovenije, to velja tudi za področje Mestne občine Ptuj. V naši zakonodaji posamezne hiše ali naselja z manj kot 50 prebivalci, oziroma z ustrezno ekvivalentno obremenitvijo, kot bi jo povzročilo 50 prebivalcev (50 PE=Populacijskih Ekvivalentov), niso vključene v območja, kjer za odvajanje in čiščenje odpadnih vod skrbijo javne službe. Iz tega sledi , da je zakonodajalec skrb in stroške za izgradnjo in obratovanje takega zbiranja in čiščenja v celoti prevalil na dotične prebivalce.

V Mestni občini Ptuj je še mnogo območij z gostoto poselitve, ki zahteva izgradnjo javnega omrežja, a to še ni izvedeno. Sredstva proračuna namenjena za izgradnjo javnega omrežja se bodo zato v prvi vrsti namenjala tem področjem. Z malimi čistilnimi napravami (pod 50 PE ali nad 50 PE) bo potrebno pokriti območja nad reko Dravo od sekvoje do občinske meje (del Krčevine pri Ptuju, Grajene in Krčevine pri Vurberku), Grajenščak, del Mestnega vrha in Pacinje. Smiselna bi bila izdelava najugodnejših rešitev s čistilnimi napravami za navedena območja z idejno zasnovo (IDZ).

Po uredbi o emisiji snovi pri odvajanju odpadne vode iz malih komunalnih čistilnih naprav (Ur. list RS, št. 98/07 in 30/10), če območje poselitve ni opremljeno z javno kanalizacijo, morajo lastniki obstoječih stavb na območjih poselitve, kjer ni treba odvajati komunalne odpadne vode v javno kanalizacijo (obremenitev manjša od 50 PE), za odpadno komunalno vodo, ki nastaja v obstoječi stavbi, sami na svoje stroške zagotoviti čiščenje v mali komunalni čistilni napravi ali zbiranje v nepretočni greznici najpozneje do:

31.12. 2015, če je obstoječa stavba na prispevnem območju občutljivega območja ali na vplivnem območju kopalnih voda ali na vodovarstvenem območju,

31.12. 2017, če obstoječa stavba ni na območjih iz prejšnje alineje.

Sofinanciranje malih čistilnih naprav je breme lokalne skupnosti. Če bi se Mestna občina Ptuj odločila za sofinanciranje malih čistilnih naprav, bi bilo potrebno sprejeti Pravilnik o dodelitvi proračunskih sredstev za namen nakupa in vgradnje malih čistilnih naprav in pripraviti razpisno dokumentacijo za sofinanciranje le teh za proračunsko leto.

16 PROSTORSKO PLANIRANJE IN STANOVANJSKO KOMUNALNA DEJAV-

NOST

Odgovor ga. Kristini Dokl na vprašanje kje se kosi:

64217 Vzdrževanje parkov in zelenih površin

Strojna košnja z ročnim odkosom, grabljanjem in odvozom zajema površine v Mestnem parku, Osojnikova c., železniška postaja, sončni park Muzejski trg, Euro park, park za lekarno, Potrčeva c., igrišča v Ljudskem vrtu, parku

m2 72.548, kosi se 9 – 10 x letno.

Strojna košnja z ročnim odkosom, grabljanjem in odvozom zajema površine:

CMD, Kvedrova, Gregorčičev drevored, Rimska ploščad, Kraigherjeva, 5. prekomorska

Ul. 25. maja, Arbajterjeva, Zupančičeva, Kajuhova, Osojnikova, Ljudski vrt

m2 91.000 , kosi se 7x letno.

Košnja s kosilnico na flaks:

Ljudski vrt, spominski park, nabrežina pri Euro spinu, v parku pri železniški progi.

6511 Košnja površin v lasti in zakupu MO Ptuj

To so nezazidana stavbna zemljišča, katera se kosijo 3x letno in se nahajajo v strnjenih naseljih in ob novi povezovalni c. v ČS Turnišče.

64218 Komunalne dejavnosti posebnega družbenega pomena

Postavko smo znižali na 50.000,00 EUR, da smo zagotovili sredstva za ureditev pokopališča.

64226 Načrt in krasitev mesta za novo leto

Planirali smo sredstva za plačilo okrasitve.

6513 Subvencije cen

Sredstva smo planirali v skladu s sprejetim sklepom na seji mestnega sveta

6517 Projekt ECOA

Gre za nov projekt, ki je podrobneje opisan v obrazložitvi proračuna.

624 Nakup stanovanja

Planirana so sredstva za menjavo stanovanja v višini 63.000,00 EUR.

Odgovor na vprašanje svetnika g. Vlada Čuša v zvezi z informacijo okrog uveljavljanja predkupne pravice:

Mestna občina Ptuj je v preteklih letih uveljavljala predkupno pravico v dveh primerih, in sicer na območju CERO Gajke, kjer smo nepremičnino v nadaljevanju postopka pridobili z razlastitvijo in na območju Rogoznice kjer smo nepremičnino odkupili.

Odgovor g. Stanislav Brodnjak – DeSUS glede projekta VITO:

6508 - Projekt ViTo

Projekt se je začel izvajati s septembrom 2009. MO Ptuj je tokrat prvič vodilni partner v projektu t.i. Cilja 3 – teritorialno sodelovanje, JV Evropa. Skupna vrednost projekta znaša 2.299.473 EUR, aktivnosti, ki jih izvaja MO Ptuj (lastne aktivnosti in skupne aktivnosti za celotno partnerstvo) pa so za triletno obdobje ovrednotene na 540.000 EUR. Delež sofinanciranja v okviru programa JV Evropa je 85 %, za leto 2010 smo pridobili tudi 10 % nacionalnega sofinanciranja (Ministrstvo za okolje in prostor), tako da so (bodo, po prejemu transferja EU sredstev) naši stroški projekta le 5 % skupne vrednosti.

Predlagana je postavka v višini 178.000 EUR in je namenjena izvedbi projekta v letu 2011, tako »lokalnim aktivnostim« MO Ptuj, kot tudi transnacionalnim, ki jih na MO Ptuj izvajamo kot vodilni partner. Lokalne aktivnosti (lokalne delavnice, stroški udeležbe na mednarodnih srečanjih) izvaja ekipa sodelavcev iz občinske uprave (S. Kašman, R. Novak, A .Stropnik, M. Horvat, Z. Ristič in M. Leber), nekaj lokalnih aktivnosti pa je po projektu, ki je bil potrjen s strani JTS (Skupni tehnični sekretariat) za JV Evropo in tudi tako sklenjena pogodba o izvajanju projekta, mišljenih za izvedbo z zunanjimi izvajalci (priprava in vzdrževanje spletne strani projekta - http://www.see-vito.eu/, študije, načrti,…), s katerimi se peljejo postopki skladno z ZJN-2. Kot transnacionalne aktivnosti projekta pa so mišljeni stroški izdelave (priprava, oblikovanje, tiskanje, prevod, drugo) končnih publikacij, stroški organizacije dogodkov, stroški mednarodnega managementa projekta (za izvajalca te aktivnosti smo skladno s projektom in zakonodajo v letu 2010 opravili mednarodni javni razpis in izbrali institucijo iz Nemčije, ki je izkazovala odlično poznavanje vodenja takšnih projektov) ter drugih v prijavi navedenih in odobrenih aktivnosti v sklopu projekta.

Odredbodajalec na nivoju Mestne občine Ptuj je župan, vse aktivnosti na projektu in njihova skladnost z odobreno vlogo pa je (na osnovi poročila ki ga pripravimo) preverjana in odobrena s strani nacionalne kontaktne točke v okviru Ministrstva za okolje, ki nam za vsako polletno poročevalsko obdobje izda »Certifikat o upravičenih stroških« na osnovi katerega dobimo izplačilo od JTS v Budimpešti. S tem je zagotovljena popolna kontrola namenske rabe sredstev na projektu, skladno z aktivnostmi in cilji, zapisanimi v prijavi.

18 KULTURA, ŠPORT IN NEVLADNE ORGANIZACIJE

1803	Programi v kulturi

18039003 Ljubiteljska kultura

6515 Dominikanski samostan

Sredstva na postavki smo povišali za izdelavo projektne dokumentacije in menjavo zgradbe.

g. Vlado Čuš - Dominikanski samostan: predlagal je, da se razmišlja tudi o vključevanju javno zasebnega partnerstva, kar bi morda lahko razbremenilo ta projekt iz finančnega vidika in omogočilo reševanje tistega, kar je po našem mnenju še bolj pomembno, ali pa vsaj enakovredno, t.j. reševanje arheologije, ki bi si zaslužilo tudi arheološko razstavišče na Panorami kot je bila lokacija že večkrat planirana in predlagana.

Odgovor: (tudi odboru za gospodarstvo, g. Petru Pribožiču in ga Silvi Fartek) Trenutni (na seji Mestnega sveta Mestne občine Ptuj) potrjeni investicijski program je pripravljen na do sedaj znanih dejstvih. V stroške projekta niso vračunani stroški adaptacije bivše stavbe Kmetijskega kombinata Ptuj, saj z njimi še ne razpolagamo, prav tako pa tudi ni zajeta arheologija in sama selitev obsežne arheološke zbirke. V finančni konstrukciji so zato navedeni le tisti »zunanji« viri, za katere obstaja vsaj neka osnovna podlaga (proračunska postavka, razpis,...) in to je v tem trenutku zgolj razpis Razvoj regij – regionalni razvojni programi. Seveda pa bomo še naprej sledili vsem razpisom za nepovratna sredstva in v kolikor bo naš projekt »upravičen« do sofinanciranja, ga bomo tudi prijavljali.

Po najnovejših podatkih pa je k finančni konstrukciji za leto 2011 potrebno prišteti še cca 700.000 EUR za vse še potrebne projektne dokumentacije, medtem ko s podatkom koliko bo stala sama »arheologija« v Dominikanskem samostanu še ne razpolagamo.

Projekt »Panorama« pa je v začetni fazi, saj se še urejajo prostorski akti, pa tudi lastništvo še ni v celoti preneseno na Mestno občino Ptuj. Celoten projekt ni niti finančno ovrednoten, ga pa zagotovo ne bo mogoče speljati brez t.i. javno zasebnega partnerstva.

6486 Kulturna dvorana Rogoznica

Sredstva na postavki smo povišali za 100.000,00 EUR.

19 IZOBRAŽEVANJE

1902 Varstvo in vzgoja predšolskih otrok

19029001 Vrtci

7683 Vrtec Mačice

S projektom se bomo prijavili na razpis MŠŠ, planirali smo prihodke v enaki višini.

1903	Primarno in sekundarno izobraževanje

19039001	Osnovno šolstvo

ga. Silva Fartek - Varnost otrok, ureditev avtobusnega postajališča pri OŠ Breg

Odgovor: Predlagamo postavko 6502 OŠ Breg v višini 130.000,00 EUR.

Investicija za ureditev avtobusnega postajališča in parkirišč pri OŠ Breg se izvaja že od začetka leta 2010, vendar zaradi lokacije zemljišč, ki se nahajajo znotraj arheološkega najdišča Ptuj – Desni breg, so bili postopki v rokah arheologov in ZVKDS. Od junija, ko smo prejeli kulturnovarstvene pogoje ZVKDS do konca avgusta so potekale aktivnosti v zvezi s predhodnimi arheološkimi raziskavami, nato smo do konca septembra čakali na dopolnitev kulturnovarstvenih pogojev s strani ZVKDS. Štafetno palico smo kot investitor spet dobili v roke z zadnjimi pogoji v oktobru, na podlagi katerih smo razpisali javno naročilo za arheološka izkopavanja. Žal je bila edina pridobljena ponudba bila nesprejemljiva zaradi previsoke cene.

V decembru smo izpeljali drugi razpis in izdali odločitev o oddaji, nakar, v kolikor nobeden od kandidatov ne vloži revizije v času mirovanja, sledi podpis pogodbe. Glede na upravne postopke, ki še sledijo, predvidevamo, da bomo imeli gradbeno dovoljenje za ureditev avtobusnega postajališča in parkirišč najkasneje v marcu 2011.

Rekonstrukcija in prizidava šole za namenom zadostitve prostorskih potreb za devetletko in pridobitvijo jedilnice pa je v fazi priprave projektne dokumentacije. Izdelana je idejna zasnova. S pripravo nadaljnje projektne dokumentacije pa se bo nadaljevalo takoj po zagotovitvi potrebnih finančnih sredstev.

6518 OŠ Olga Meglič

Na pobudo ga. Silve Fartek smo planirali postavko za OŠ Olga Meglič. Opisana je v obrazložitvi proračuna.

6495 Rekonstrukcija in dozidava OŠ Ljudski vrt-faza II

Na vprašanje g. Stanislava Brodnjaka zakaj je plačilo zadnje situacije v letu 2011 odgovarjamo, da bomo prejeli iz Ministrstva za šolstvo in šport v letu 2011 sredstva v višini 237.080,00 EUR in 24.000,00 EUR, zato bo plačilo delno pokrito iz republiških sredstev in delno iz naših sredstev.

Na predlog Odbora za okolje in prostor, da se pripravi informacija, kakšen delež nepremičnega premoženja Mestne občine Ptuj predstavlja predloženi program prodaje, je bil podan odgovor na seji mestnega sveta, in sicer predstavlja 2,91 % premoženja Mestne občine Ptuj.

4006 ODDELEK ZA NEGOSPODARSKE JAVNE SLUŽBE IN UPRAVNE POSTOP-

KE

UVOD

Proračunski uporabniki na področju negospodarskih javnih služb predložijo vsako leto Poročilo o poslovanju v preteklem letu s finančnega in vsebinskega (poslovnega) področja. Poročila obravnavajo pristojni odbori, ki posredujejo mestnemu svetu stališče v zvezi s poročili. Poročila v celoti predstavijo odgovorne osebe zavodov iz vseh vidikov (javna sredstva, zaposlenost, projekti, drugi viri itd.) in so na voljo na Oddelku za negospodarske javne službe.

Namensko porabo sredstev preverja notranji revizor Mestne občine Ptuj v sodelovanju s pristojno osebo oddelka.

Sredstva oddelka so se v dopolnjenem proračunu za leto 2011 znižala predvsem zaradi prenosa dveh postavk na Oddelek za gospodarske javne službe, investicije, kakovost in gospodarstvo, in sicer postavke Dominikanski samostan v višini 108.557,08 EUR in članarine SBRA v višini 25.000,00 EUR.

05 ZNANOST IN TEHNOLOŠKI RAZVOJ

0502 Znanstveno-raziskovalna dejavnost

Na pobudo G. Andrej Korpar - … da se predstavijo konkretne zadeve, ki jih je ZRS Bistra kot znanstveno raziskovalno središče in podpora ptujskemu gospodarstvu tudi dejansko naredila za podporo ptujskemu gospodarstvu, da bi bili videni določeno rezultati.

Pobude in vprašanja svetniške skupine DeSUS:

Odgovor ZRS Bistra Ptuj:

a)	Kratek povzetek projektnega sodelovanja z gospodarstvom

V letu 2010 je ZRS Bistra Ptuj na področju raziskav in razvoja (RiR) v sodelovanju z gospodarskimi subjekti koordinirala in vodila 7 RiR projektov (RIP-08/09: Razvojno-investicijski projekti, Strateški razvojno-raziskovalni projekti v podjetjih ter aplikativni RiR projekti za podjetja), katerih namen je razvoj in aplikacija novih izdelkov in tehnologij tako na področju energetike, biotehnologije in sodobnih okoljskih tehnologij (podrobnejše vsebine so v pogled na ZRS Bistra Ptuj). Neposredni uporabniki rezultatov so naslednja podjetja:

Perutnina Ptuj d.d., Ptujska klet d.o.o., Čisto Mesto Ptuj d.o.o., Albin Promotion d.o.o., Gorenje Surovina d.o.o., Bosio d.o.o., Inox d.o.o., Silkem d.o.o., Talum d.d.

Kot tehnološki center (EnergyHub) smo informirali, povezovali in organizirali tematska srečanja za podjetja iz Podravja, strokovno svetovali in pomagali pri registriranju raziskovalne dejavnosti v podjetjih ter izvajali storitve svetovanja na področju razvojnoraziskovalnega dela pri razvoju novih tehnologij in izdelkov ter nudili pomoč pri zaščiti industrijske lastnine (podrobnejše vsebine so v pogled na ZRS Bistra Ptuj).

Hkrati je ZRS Bistra v 2010 koordinirala in vodila 2 veliki prijavi na nacionalna razpisa kot sta Kompetenčni centri in Razvojni centri slovenskega gospodarstva, kjer je ZRS Bistra Ptuj kot regionalna RiR inštitucija povezala najbolj propulzivne gospodarske subjekte preko razvojnih prizadevanj v razvojna središča, katerih cilji so razvoj novih izdelkov, materialov in tehnologij za pospešen prehod na uporabo alternativnih lokalnih virov energije za soproizvodnjo toplote in električne energije Vrednost prijavljenega projekta za razvojne centre znaša 44.974.418,78 EUR, od tega znaša zahtevana subvencija 19.383.382,57 EUR. Tako bodo v okviru projekta tudi nove možnosti za zaposlitev 48 visoko izobraženih kadrov (podrobnejše vsebine so v pogled na ZRS Bistra Ptuj). Sestava konzorcijev podjetij, ki so sodelovala pri prijavah, je naslednja:

Perutnina Ptuj d.d., PP Energija d.o.o., Silkem d.o.o., Albin Promotion d.o.o., Ecos d.o.o., Tehcenter d.o.o., VGP Drava Ptuj d.o.o., Čisto mesto Ptuj d.o.o., Žiher d.o.o., Inštitut za okolje in prostor, ZRS Bistra Ptuj, Ecos d.o.o., Javne službe Ptuj d.o.o., Šolski center Ptuj, Štajerska gospodarska zbornica, RISO Zavod, Bosio d.o.o., Gostol TST d.o.o.

Za podjetji Lea-Sp. Podravje in Albin Promotion d.o.o. smo pripravili in oddali dve prijavi mladih raziskovalcev iz gospodarstva, kjer se bosta mlada inženirja usposabljala v navedenih podjetjih do doktorja znanosti. Kajti namen tovrstnih razpisov je ustvariti nova delovna mesta v gospodarstvu za raziskovalce (predvsem v malih in srednjih podjetjih) in povečati uporabnost znanstvenega in raziskovalnega dela.

b)	ZRS Bistra Ptuj v okviru Vstopne točke VEM izvaja aktivnosti za mlade, potencialne podjetnike in delujoča podjetja na območju Mestne občine Ptuj in drugih občin Spodnjega Podravja.

Vse spodaj opisane aktivnosti ZRS Bistra Ptuj nudi podjetnikom brezplačno.

Aktivnost: Redno posredovanje informacijskih paketov do uporabnikov, ki jih pripravita JAPTI in ZRS Bistra Ptuj

ZRS Bistra Ptuj na cca 630 elektronskih naslovov podjetnikom v Mestni občini Ptuj tedensko posreduje informacijske pakete, v katerih se nahajajo aktualne informacije iz področja podjetništva, aktualni javni razpisi, aktualna izobraževanja,…. Tako posredujemo naslednje informacijske pakete: MSP priročnik (1x tedensko), INFO paket VEM (2x mesečno), KOHEZIJSKI e-kotiček (1x mesečno), E-novice Network enterprise europe (1x mesečno), Priročnik Inovativnost je izziv! (1x mesečno).

Aktivnost: Izvajanje informativni-promocijskih in izobraževalnih aktivnosti:

ZRS Bistra Ptuj izvaja informativno promocijskih delavnica za osnovnošolce, dijake in študente na temo: ustvarjalnost, inovativnost, podjetništvo in uveljavljanje, podjetniške zamisli, poslovni načrt, konkurenca, dobiček, ustanovitev podjetja, timsko delo, ustvarjalnost, raziskava trga. Delavnice izvajamo po osnovnih in srednjih šolah Mestne občine Ptuj.

ZRS Bistra Ptuj izvaja informativno promocijskih delavnic za potencialne podjetnike na teme: predstavitev javnih razpisov, državnih spodbud in drugih državnih podpornih ukrepov za razvoj podjetništva. Izvedemo cca 4-5 delavnic letno, na katere, ob pomoči seznama ZRSZ po elektronski pošti, preko spletne strani www.bistra.si in ZRSZ vabimo potencialne podjetnike na območju Mestne občine Ptuj.

ZRS Bistra Ptuj izvaja informativno-promocijskih delavnic za ciljno skupino delujočih podjetij od 0-3 leta delovanja na teme: predstavitev javnih razpisov, državnih spodbud in drugih državnih podpornih ukrepov za razvoj podjetništva. Izvedemo cca 4-5 delavnic letno, na katere preko elektronske pošte vabimo cca 630 delujočih podjetij iz Mestne občine Ptuj

Aktivnost: Osnovno svetovanje vsem ciljnim skupinam

ZRS Bistra Ptuj izvaja individualna osnovna svetovanja, in sicer osebno na ZRS Bistra Ptuj, telefonsko in preko elektronske pošte, in sicer:

osnovno svetovanje, ki je povezano z zagonom, poslovanjem in razvojem podjetij, razvojem poslovnih idej, uporabo različnih podpornih inštrumentov, varstvom intelektualne lastnine, uporabo različnih podpornih inštrumentov in usmerjanje k državnim vzpodbudam, ki so na voljo za spodbujanje razvoja podjetništva. Letno izvedemo cca 360 svetovalnih ur za to ciljno skupino, ki prihaja iz Mestne občine Ptuj.

Aktivnost: Izvedba postopkov s pomočjo portala e-VEM

ZRS Bistra Ptuj izvaja postopke s pomočjo portala E-VEM (ustanovitev podjetja, spremembe podjetja, zapiranje podjetja,…). V leto 2010 je tako bilo na ZRS Bistra Ptuj cca 100 podjetnikov iz Mestne občine Ptuj, za katere smo s pomočjo portala e-VEM opravili enega ali več postopkov.

Aktivnost: Pridobivanje ključnih informacij lokalnega in regionalnega značaja

ZRS Bistra Ptuj redno skozi vse leto pridobiva ključne informacije lokalnega in regionalnega ter nacionalnega značaja iz področja podjetništva, ter jih posreduje podjetjem ter objavlja na svoji spletni strani.

Aktivnost: Evidentiranje administrativnih ovir pri poslovanju podjetij in predlogi za odpravo

ZRS Bistra Ptuj redno evidentira administrativne ovire pri poslovanju podjetij iz Mestne občine Ptuj, ter jih predlaga, skupaj z predlogi za odpravo; na JAPTI.

Aktivnost: Sodelovanje na nacionalnih predstavitvah na vabilo JAPTI

ZRS Bistra Ptuj vsaj 1 x letno sodeluje na nacionalnih prireditvah na vabilo JAPTI, kjer izvaja predstavitve, predavanja za podjetnike.

Aktivnost: Promocija podjetniškega okolja

ZRS Bistra Ptuj na območju Mestne občine Ptuj in drugih občin Spodnjega Podravja promovira podjetniško okolje (informacije preko info paketov, spletne strani, delavnice,…

17 ZDRAVSTVENO VARSTVO

1706 Preventivni programi zdravstvenega varstva

OO Zeleni Ptuja so predlagali uvedbo nove postavke - Preventivni zdravstveni programi.

Predloga nismo upoštevali zaradi pomanjkanja proračunskih virov in izvajanja teh programov v okviru rednega programa preventive v Zdravstvenem domu Ptuj.

Na podlagi predloga ga. Kristine Dokl naj se upoštevajo področja telesno (gibalne) dejavnosti za krepitev zdravja v okviru proračuna MO Ptuj pojasnjujemo, da so ti programi že vključeni v okviru sofinanciranja na postavki 4102 Tekoči transferji neprofitnim organizacijam – javni razpis za sofinanciranje programov in prireditev, ki niso predmet drugih razpisov v MO Ptuj.

Na podlagi ugotovitve ga. Kristine Dokl v zvezi s stroški za plačo direktorja Javnega zavoda za šport Ptuj ugotavljamo, da je pripomba smiselna, saj se stroški v zvezi s plačo direktorja ne spreminjajo.

18 KULTURA, ŠPORT IN NEVLADNE ORGANIZACIJE

Postavka 7461 Plače – Pokrajinski muzej Ptuj – Ormož (PMPO) se zaradi napredovanja delavke za dva plačna razreda povečuje in znaša 34.600,00 EUR.

1803 Programi v kulturi

18039002 Umetniški programi

Postavka 7446 Materialni stroški – MGP se povečuje za 1.600,00 EUR, ker je v mesecu decembru Mestno gledališče Ptuj pridobilo v upravljanje dodatnih 75,30 m², za katere je potrebno zagotoviti sredstva za pokrivanje splošnih materialnih stroškov.

18039003 Ljubiteljska kultura

Predlogu Odbora za socialno varstvo, zdravstvo in kulturo, da se povečajo postavke za Ljubiteljsko kulturo zaradi pomanjkanja proračunskih virov nismo ugodili.

V zvezi s vprašanjem g. Silve Fartek, zakaj na postavki Zveze kulturnih društev tako nizek indeks 86,9?

Indeks za leto 2011 je nižji zaradi izplačila odpravnine hišnika vzdrževalca v letu 2010.

Postavka 74252 Splošni materialni stroški – ZKD se povečuje za 3.000,00 EUR zaradi upravljanja z dodatnimi prostori v katerih opravlja svojo dejavnost Pihalni orkester Ptuj.

18039005 Drugi programi v kulturi

Postavka 74711 Sofinanciranje projektov (ADHOC) se črta, ker so bile vse aktivnosti realizirane v novembru 2010 in je bilo potrebno plačilo za opravljene storitve izvesti v mesecu decembru 2010.

Postavka 7483 Dominikanski samostan v višini 108.557,08 EUR se prenaša na Oddelek GIK in se združuje s postavko 6515 Dominikanski samostan, ker je potrebno investicijske projekte voditi na eni postavki zaradi črpanja sredstev iz Evropskih skladov.

Postavka 7485 SBRA – članarina v višini 25.000,00 EUR se prenaša na pobudo svetnice ga. Helene Neudauer na Oddelek GIK na področje 14 GOSPODARSTVO, 1402 Pospeševanje in podpora gospodarski dejavnosti. Gre za članstvo v Slovenskem gospodarskem in raziskovalnem združenju in zato po vsebinah, ki jih pokriva sodi na Oddelek za gospodarske javne službe, investicije kakovost in gospodarstvo. Z članstvom v združenju se omogoča lokalni skupnosti informiranje o delovanju evropskih institucij, nastajajoči in o veljavni evropski zakonodaji; nudijo storitve v zvezi z razpisi pri iskanju partnerjev pri projektih; lobiranje in zastopanje interesov in promocijska dejavnost in logistična podpora (svetovanje in posredovanje pri komunikaciji člana z EU institucijami in evropskimi združenji).

Odbor za socialno varstvo, zdravstvo in kulturo želi informacijo, za katere namene in projekte bodo porabljena sredstva na postavki 74929 Evropska prestolnica kulture 2012:

Sredstva na postavki 74929 Evropska prestolnica kulture, v predvideni višini 150.000,00 EUR bodo porabljena za dodatne kulturne vsebine v okviru ptujskega Kurentovanja (nadaljevanje »Art Karnevala«), zagotavljanje celoletne kvalitetne ponudbe koncertov, nadaljevanje kontinuitete festivalskega dogajanja, ki smo ga vzpostavili v letu 2010 s podporo petim festivalom, del sredstev bomo v skladu s strateškimi izhodišči in cilji Evropske prestolnice kulture 2012 namenili izdaji romanov o Ptuju – v letu 2011 pričakujemo izid treh leposlovnih del priznanih slovenskih avtorjev. Manjši del sredstev je namenjen promocijskim aktivnostim, katerega namen je boljša informiranost obiskovalcev Ptuja o znamenitostih ter aktualnem kulturnem dogajanju, ter operativnim odhodkom (materialni stroški).

Pobuda OO Zeleni Ptuja in Svetniška skupina: Ptuj bo lahko svojo vlogo v projektu Evropska kulturna prestolnica 2012 uspešno odigral samo v primeru, ko bomo programsko, organizacijsko in infrastrukturno pripravljeni na to veliko priložnost. Samo v tem primeru se lahko nadejamo tudi pozitivnih ekonomskih učinkov, tudi promocijskih.

V katerih postavkah proračuna za leto 2011 (in 2012) se lahko prepozna načrtnost in strategija na tem področju? Zeleni Ptuja dajemo prednost izgradnji arheološkega razstavišča (na Panorami), ki bo v največji meri spodbudilo kvalitativno in kvantitativno rast ptujskega turizma. Za projekt Dominikanski samostan je kljub »zamujanju projekta«, potrebno iskati možnost javno zasebnega partnerstva.

Vsebinsko Mestna občina Ptuj zagotavlja sredstva na postavki 74929 Evropska prestolnica kulture, ki je letos planirana v višini 150.000,00 EUR. V letu 2012 jo bomo povečali glede na potrebe ter predvsem glede na dodatne vire (predvsem zavod Maribor 2012). V program Evropske prestolnice kulture so vključeni tudi vsi javni zavodi na področju kulture, katerim ob sredstvih za plače, materialne in programske stroške že zdaj zagotavljamo dodatna sredstva za projekte. Sredstva na postavkah kot so: 7468 Projekti PMPO, 7467 Likovna dejavnost PMPO, 74151 Programski materialni stroški – KIP, 7447 Gledališki projekti, 7449 Festival SKUP, 7448 Abonmaji, 7436 Sofinanciranje ljubiteljske kulture, 74722 Projekti za razpis in drugih bodo namenjena programom, ki bodo sovpadali s programskimi sklopi Evropske prestolnice kulture. Z organizacijskega vidika je Mestna občina Ptuj poskrbela za samostojno informacijsko pisarno ter zagotovila uslužbenko zgolj za potrebe projekta EPK 2012, prav tako je imenovala koordinatorja projekta, ki pa se je plačilu za svoje delo odpovedal in tako ne bremeni občinskega proračuna.

Infrastrukturno so v proračunu za leto 2011 zagotovljena sredstva za Dominikanski samostan in Staro steklarsko, na samostojnih postavkah. (6515 Dominikanski samostan in 74813 Stara steklarska). Del projekta preureditve Dominikanskega samostana je zagotovo tudi preselitev arheološke zbirke ter začetek vzpostavljanja ustreznega, sodobnega in atraktivnega arheološkega razstavišča na območju, kjer je nekdaj domovala uprava Kmetijskega kombinata Ptuj.

Svetniška skupina DeSUS oz. ga. Kristina Dokl , je predlagala da se v program športa vključijo vse generacije v skladu s Strategijo Vlade RS na področju telesne (gibalne) dejavnosti za krepitev zdravja.

V okviru programa športa se sofinancirajo programi, ki omogočajo vključevanje vseh starostnih generacij, v okviru naslednjih proračunskih postavkah:

- V postavki 7356 Šport za vse, se izvajajo programi rekreativnega športa,

ki zajemajo uporabo športnih objektov in površin za rekreativno vadbo.

- V postavki 7357 Prireditve in akcije, se med drugimi izvaja program

»Ptujski športni vikend«, ki združuje širšo promocijo aktivnega življenjskega sloga in

vzdrževanje ustrezne telesne dejavnosti, vseh starostnih skupin. Prav tako je spodbujanje zdravju prijazne športne rekreacije za vse starostne skupine ena glavnih vsebin različnih projektov znotraj športnih klubov in društev in strategije Zavoda za šport Ptuj.

Mestna občina Ptuj sofinancira programe športa za vse starostne kategorije tudi v okviru Javnega razpisa za sofinanciranje programov dejavnosti, projektov in prireditev ki niso predmet drugih razpisov v MOP za leto 2011 v okviru postavke 110 Splošne in posebne prireditve.

Predlog o razdelitvi financiranja programa športa med domicilne občine, je sprejemljiv in smiseln, zato smo ga posredovali Zavodu za šport Ptuj, ki ga bo tudi izvajal.

1805 Šport in prostočasne aktivnosti

18059001 Programi športa

OO Zeleni Ptuja so predlagali povečanje sredstev na proračunski postavki 726 –Nagrajevanje športnih dosežkov in uvedbo nove postavke - Interesna športna dejavnost mladih. Predloga nismo upoštevali zaradi pomanjkanja proračunskih virov.

Na podlagi predloga OO Zelenih Ptuja, da se prikaže financiranje programske dejavnosti športa v letih 1994 in 2002, podajamo primerjavo finančnih podatkov, ki dovolj nazorno prikazujejo znatno povišanje proračunskih sredstev, za to dejavnost, in sicer:

leto 1994 – 316.657,48 EUR,

leto 2002 – 624.974,97 EUR in

leto 2011 – 1.185.157,26 EUR.

20 SOCIALNO VARSTVO

7954 – Program Varne hiše smo uskladili na znesek, ki je potreben v letu 2011, to je na 12.984,00 EUR (predlog CSD Ptuj).

7931 – Svetovanje otrokom in mladostnikom. Ugodili smo predlogu Odbora za socialno varstvo, zdravstvo in kulturo ter uskladili (povečali) vrednost postavke za 16.816,00 EUR. Vrednost programa v letu 2011 tako znaša 43.538,00 EUR.

7914 – Denarna pomoč staršem ob rojstvu novorojenca. Vrednost postavke se uskladi (poveča) za 13.500,00 EUR oz. na 20.000,00 EUR, kolikor je potrebno za izvedbo navedenega programa v letu 2011.

7932 – Pomoč družini na domu smo uskladili na znesek, ki je potreben v letu 2011, to je na 138.000,00 EUR.

7941 Humanitarne organizacije in društva (Rdeči križ, Karitas). Vrednost programa za Rdeči križ Ptuj se na predlog Območnega odbora RK Ptuj povečuje za 5.000,00 EUR zaradi spremembe Zakona o Rdečem križu (Uradni list RS, št. 79/10), ki opredeljuje drugačen način financiranja in izvedbe programov Rdečega križa, lokalni skupnosti pa od 1.1.2011 nalaga večjo obveznost sofinanciranja socialno-humanitarne dejavnosti. Za programe RK Ptuj je tako v proračunskih sredstvih 2011 zagotovljenih 15.871,00 EUR, po 900,00 EUR (skupaj 2.700,00 EUR) pa je namenjenih Župnijskim Karitas (Sv. Peter in Pavel, Sv. Jurij in Sv. Ožbalt).

Na vprašanje oz. pobudo g. Milana Krajnika glede sofinanciranja mreže prostovoljstva za varstvo starejših dajemo naslednji odgovor: Zveza društev upokojencev Slovenije namerava projekt Mreže prostovoljstva za varstvo starejših in invalidov predstaviti na eni izmed naslednjih sej mestnega sveta. Takrat bomo ugotovili, kako lahko Mestna občina Ptuj sodeluje in prispeva k uspešni izvedbi projekta.

5001-5008 PRIMESTNE IN MESTNE ČETRTI

V dopolnjenem predlogu proračuna so se finančni načrti četrtnih skupnosti povišali za 6.037,20 EUR na račun povišanja najemnin za poslovne prostore in sredstev za starejše krajane.

Materialni stroški delovanja četrtnih skupnosti

Svetnik Mestnega sveta Mestne občine Ptuj g. Milan Petek je pri razpravi o proračunu podal pobudo:

-financiranje za delovanje ČS: ČS so pravne osebe, zato imajo svoje organe za delovanje; po tem predlogu proračuna je za delovanje ČS premalo, zato predlaga najmanj 5 EUR po občanu za delovanje četrtnih skupnosti. Prepričan je, da bo s tem najbolje naložen proračunski denar.

Svet Četrtne skupnosti Ljudski vrt daje naslednjo pobudo:

Proračun četrtne skupnosti Ljudski vrt naj se poveča sorazmerno z naraščanjem stroškov in številom prebivalcev na postavkah za materialne stroške, srečanje starejših krajanov ter za pospeševanje kulture in športa v četrti.

Svet Četrtne skupnosti Rogoznica posreduje naslednjo pobudo:

Člani Sveta ČS Rogoznica potrdijo obrazložitev finančnega načrta za leto 2011 z opombo, da se sredstva za materialne stroške, pospeševanje kulture in športa in za srečanje starejših krajanov s strani Mestne občine Ptuj povečajo 4,00 EUR na prebivalca.

Svet Četrtne skupnosti Spuhlja je podal naslednjo pobudo:

Svet daje pobudo, da se prihodek sredstev za pospeševanje kulture in športa določi v višini 1 EUR na prebivalca četrti.

Svet Četrtne skupnosti Breg-Turnišče je posredoval pobudo:

Svet ČS Breg Turnišče potrdi in sprejme obrazložitev finančnega načrta za leto 2011 z opombo, da je z rastjo stroškov potrebno zagotoviti več sredstev za srečanje starejših krajanov nad 70 let v četrtni skupnosti.

Svet Četrtne skupnosti Grajena je podal naslednjo pobudo:

Proračun Četrtne skupnosti se naj poveča na 3,00 EUR na število prebivalcev na postavkah za materialne stroške, srečanje starejših krajanov ter za pospeševanje kulture in športa.

Odgovor na pobudo svetnika g. Milana Petka in četrtnih skupnosti:

K razpravi svetnika Milana Petka, da se povečajo sredstva na četrtih za 5€ na prebivalca, lahko podamo naslednjo ugotovitev. Četrti prejemajo sredstva za delovanje v obsegu 23.394,08 EUR, prav tako prejemajo sredstva za sejnine svetnikov četrti v obsegu 20.800,00 EUR. Dodatno so sredstva za vzdrževanje domov četrti v obsegu 9.048,00 EUR, sredstva pa pospeševanje športa in kulture v obsegu 5.088,58 EUR in sredstva za starejše občane v obsegu 11.668,56 EUR. Ocena stroškov dela zaposlenih znaša letno 120.399,02 EUR. Vse to znese 6,75 EUR po občanu, ob tem pa nismo zajeli sredstva za investicije in infrastrukturo v četrti, ter posebna sredstva dveh četrti iz naslova odškodnin za CERO Gajke.

Četrtne skupnosti prejemajo proračunska sredstva za delovanje sveta četrtne skupnosti. Predviden način zagotavljanja sredstev je za vse četrtne skupnosti enaka sredstva. Ker pa večino materialnih stroškov pokrivamo s strani občinske uprave, se ta sredstva pretežno namenjajo za plačevanje hišnika, vode, električne energije, ogrevanja in podobno.

Sredstva za pospeševanje športa in kulture se zagotavljajo po glavarini. Namenjena so tistim športnim in kulturnim programom, ki omogočajo vključevanje čim večjega števila občanov. Naj pa navedemo, da imajo društva možnost, da se prijavijo na razpis, ki ga vsako leto pripravi Mestna občina Ptuj.

Sredstva za starejše občane, se realizirajo na števila občanov in so namenjena predvsem rednim letnim srečanjem starejših občanov. Na osnovi pobude četrtnih skupnosti smo postavko za starejše občane povečali iz 11.668,56 EUR na 15.277,47 EUR.

Vse proračunske postavke so bile oblikovane na osnovi postavljenih programov in proračunskih možnosti. Glede na to, da se z ukrepi racionalizacije zmanjšujejo mnoge postavke, smo pri vseh postavkah, ki se realizirajo v četrtnih skupnostih ohranili dosežen nivo.

Četrti imajo tudi domove s katerimi upravljajo. Bistvo upravljanja v vlogi dobrega gospodarja, vendar pri čemer ni osnova pridobitna dejavnost, ampak pokrivanje materialnih stroškov. To bi naj četrti zagotovile iz lastnih virov. Za tiste interventne naloge na domovih, ki se ne pokrivajo iz sredstev upravljanja, in so nujne, so v proračunu zagotovljena dodatna sredstva.

5005 ČETRT JEZERO

V dopolnjenem predlogu proračuna za leto 2011 se na predlog Sveta Četrtne skupnosti Jezero spremeni besedilo v proračunskih postavkah 90051, 9057 in 9054, in sicer se besedilo »VE Budina-Brstje in Tone Žnidarič« zamenja z besedilom »ČS Jezero«.

Načrti razvojnih programov:

Glede na pripombe g. Stanislava Brodnjaka v zvezi z prilogo 20 Načrt razvojnih programov odgovarjamo naslednje:

Oblika izpisa preglednice Načrta razvojnih programov 2011-2014 je sestavni del računalniškega programa APPr-A, ki ga je predpisalo in financiralo Ministrstvo RS za finance. Oblika je obvezna za uporabo v vseh občinah. Individualno spreminjanje oziroma nadgradnja programa zato ni mogoča.

PRILOGE:

- Pobude

- Letni načrt pridobivanja in razpolaganja z nepremičnim

premoženjem Mestne občine Ptuj za leto 2011 in 2012

- Proračun 2011 po proračunskih uporabnikih

- Proračunski sklad CERO Gajke

Pripravila: Dr. Štefan ČELAN,

Občinska uprava župan Mestne občine Ptuj